Ηθοποιοί που προτάθηκαν για Όσκαρ παίζοντας τους ίδιους ρόλους | in.gr\nΗθοποιοί που προτάθηκαν για Όσκαρ παίζοντας τους ίδιους ρόλους\nΟι γουρλίδικοι χαρακτήρες -υπαρκτοί και φανταστικοί- έφτασαν πολλές φορές τους ηθοποιούς που τους ενσάρκωσαν στην απονομή των βραβείων ανεξάρτητα αν έφυγαν με το χρυσό αγαλματίδιο ή όχι\n29 Ιανουαρίου 2020, 22:17\nΟ Χοακίν Φίνιξ οδεύει προς την κατάκτηση του Όσκαρ Α’ Ανδρικού ρόλου για την ερμηνεία του στο «Τζόκερ», σε ένα ρόλο που δέκα χρόνια πριν χάρισε ένα χρυσό αγαλματίδιο Β’ Ανδρικού στον Χιθ Λέτζερ για το «The Dark Knight.\nΜε αφορμή αυτό τον ρόλο θυμηθήκαμε άλλες οχτώ περιπτώσεις που ο ίδιος χαρακτήρας χάρισε υποψηφιότητα για Όσκαρ σε παραπάνω από ένα ηθοποιούς.\nΟι γουρλίδικοι χαρακτήρες -υπαρκτοί και φανταστικοί- έφτασαν πολλές φορές τους ηθοποιούς που τους ενσάρκωσαν στην απονομή των βραβείων ανεξάρτητα αν έφυγαν με το χρυσό αγαλματίδιο ή όχι.\nΕρρίκος ο 5ος\nΗ κινηματογραφική μεταφορά του ομώνυμου θεατρικού έργου του Σαίξπηρ προβλήθηκε το 1944 σε σκηνοθεσία Λόρενς Ολίβιε.\nΗ ταινία αποτέλεσε την πρώτη κινηματογραφική μεταφορά έργου του Σαίξπηρ με σκηνοθέτη τον Ολίβιε. Ακολούθησαν ο Άμλετ το 1948 και ο Ριχάρδος Γ’ το 1955.\nΗ ταινία ξεκινά ως θεατρική παράσταση, για να περάσει από το θέατρο στα κινηματογραφικά στερεότυπα της εποχής, ενώ η εισαγωγή της ταινίας στο Θέατρο Γκλόουμπ της Αγγλίας του 16ου αιώνα ήταν επινόηση του Ολίβιε.\nΗ ταινία έλαβε τέσσερις υποψηφιότητες για βραβείο Όσκαρ στην τελετή του 1946. Ο Ολίβιε ήταν υποψήφιος τόσο ως παραγωγός όσο και ως πρωταγωνιστής της ταινίας. Το Όσκαρ Α’ Ανδρικού Ρόλου έχασε από τον Φρέντρικ Μαρτς, πρωταγωνιστή της ταινίας «Τα καλύτερα χρόνια της ζωής μας».\nΣτον ίδιο ρόλο ξεχώρισε και ο Κένεθ Μπράνα ο οποίος ενσάρκωσε το 1989 τον Ερρίκο τον 5ο και σκηνοθέτησε την ομώνυμη ταινία. Όπως και ο Ολίβιε δεν κατάφερε να αποκτήσει το χρυσό αγαλματίδιο.\nΗ ζωή της νεαρής βασίλισσας Ελισάβετ έγινε ταινία το 1998 σε σκηνοθεσία Σεκάρ Καπούρ και έκανε γνωστή την Κέιτ Μπλάνσετ. Η «Elizabeth» προτάθηκε για επτά Όσκαρ αλλά κέρδισε μονάχα αυτό του Καλύτερου Μακιγιάζ. Η Κέιτ Μπλάνσετ προσπάθησε και δεύτερη φορά να κερδίσει ένα Όσκαρ με την συνέχεια της ιστορίας στο «Elizabeth: Η Χρυσή Εποχή» αλλά από ότι φάνηκε η βασίλισσα δεν της έφερε γούρι.\nΚαλύτερη τύχη είχε η Τζούντι Ντενς, η οποία ενσάρκωσε την βασίλισσα Ελισάβετ στην ταινία «Ερωτευμένος Σαίξπηρ» του 1998. Η ηθοποιός κέρδισε το Όσκαρ Β’ Γυναικείου Ρόλου ανάμεσα σε άλλα επτά που κέρδισε η ταινία του Τζον Μάντεν.\nΟ μονάρχης της Αγγλίας Ερρίκος ο 8ος αλλάξε κυριολεκτικά τη ζωή του Τσαρλς Λότον. Ο ηθοποιός που ενσάρκωσε τον Ερρίκο σε σκηνοθεσία Αλεξάντερ Κόρντα στην ταινία «The Private Life of Henry VIII» του χάρισε το Όσκαρ 1’ Ανδρικού Ρόλου.\nΣε αντίθεση ο Ρίτσαρντ Μπάρτον δεν κατάφερε να κερδίζει το χρυσό αγαλματίδιο παίζοντας τον Ερρίκο τον 8ο στην ταινία «Αννα των Χίλιων Ημερών» του Τσαρλς Τζάροτ.\nΌτι δεν κατάφεραν βασιλιάδες και μονάρχες κατέφερε ένας διαφορετικός «βασιλιάς» της μαφίας. Οι δύο πρώτες θρυλικές ταινίες του Νονού, 1972 και 1974 αντίστοιχα σε σκηνοθεσία Φράνσις Φορντ Κόπολα χάρισαν Όσκαρ σε δύο σπουδαίους ηθοποιούς.\nΟ Μάρλον Μπράντο και ο Ρόμπερτ Ντε Νίρο κέρδισαν Όσκαρ Α και Β Ανδρικού Ρόλου υποδυόμενοι τον Βίτο Κορλεόνε.\nΗ βιογραφία της βρετανίδας συγγραφέως Άιρις Μέρντοκ, επικεντρωμένη σε δύο φάσεις της ζωής της άφησε πολύ καλές κριτικές αλλά δεν κατάφερε να χαρίσει το χρυσό αγαλματίδιο στις δύο κυρίες που ενσάρκωσαν την ηρωίδα.\nΗ φιλελεύθερη φοιτήτρια στην Οξφόρδη στη δεκαετία του ’50 και η καταξιωμένη συγγραφέας που δοκιμάζεται από τη νόσο Αλτζχάιμερ στο τέλος του βίου της το 1999, έδωσαν στην Κέιτ Γουίνσλετ και τη Τζούντι Ντενς υποψηφιότητες για Όσκαρ αλλά όχι τη νίκη.\nΟ διανοούμενος καθηγητής γλωσσολογίας Χένρι Χίγκινς είναι ο πρωταγωνιστής της ταινίας «Πυγμαλίων», της κινηματογραφικής μεταφοράς του ομώνυμου θεατρικού έργου του Μπέρναρντ Σω με πρωταγωνιστή τον Λέσλι Χάουαρντ.\nΟ ίδιος ρόλος παίχθηκε πολλά χρόνια αργότερα από τον Ρεξ Χάρισον στο «Ωραία μου Κυρία». Και οι δύο προτάθηκαν για Όσκαρ και με τον Λέσλι Χάουαρντ να κερδίζει τελικά το χρυσό αγαλματίδιο.\nΗ Κέιτ Γουίνσλετ και η Γκλόρια Στιούαρτ ήταν υποψήφιες για Α’ Γυναικείο και Β’ Γυναικείο Ρόλο στον θρυλικό «Τιτανικό» του Τζέιμς Κάμερον το 1997 παίζοντας το ρόλο της Ρόουζ. Έχασαν και οι δύο.\nΗ Τζάνετ Γκέινορ, η Τζούντι Γκάρλαντ και η Lady Gaga ήταν και οι τρεις υποψήφιες για τον πρωταγωνιστικό ρόλο στο «Ενα Αστέρι Γεννιέται» του 1937, του 1954 και του 2018 αντίστοιχα. Δεν κέρδισε καμία τους – ενώ η Μπάρμπρα Στρέιζαντ που έπαιξε τον ίδιο ρόλο στο ριμέικ του 1974 δεν ήταν καν υποψήφια.\nΣχετικά άρθρα: ➤ Όσκαρ 2020: Οι εκπλήξεις, τα φαβορί και η σπάνια περίπτωση της Γιόχανσον ➤ Ρενέ Ζελβέγκερ : Στην Τζούντι Γκάρλαντ αφιέρωσε το βραβείο της ➤ SAG Awards 2020: Οι μεγάλοι νικητές της λαμπερής βραδιάς\nIN TV Έξαρση κρουσμάτων στις παιδικές κατασκηνώσεις στη Βόρεια Ελλάδα 9 λεπτά πριν\nΤεχνολογία Η Κίνα κατασκευάζει εκατοντάδες σιλό πυρηνικών πυραύλων, οι ΗΠΑ ανησυχούν 10 λεπτά πριν\nTrash Ειρήνη Κολιδά: To υψωμένο δάχτυλο που έφερε θύελλα αντιδράσεων 14 λεπτά πριν\nΠοδόσφαιρο Την Κυριακή στην Αθήνα ο Ονιεκούρου για τον Ολυμπιακό 15 λεπτά πριν\nΔιπλωματία Τριμερής Σύνοδος: «Ελλάδα, Κύπρος και Ιορδανία έχουν εμβαθύνει τη συνεργασία τους» 20 λεπτά πριν\nΕλλάδα Οι άξονες των αλλαγών στον Ποινικό Κώδικα - Τι εξετάζεται για τα σεξουαλικά εγκλήματα σε βάρος ανηλίκων 20 λεπτά πριν


Ο «Βαθύς Εαυτός» και η πνευματική πρὀοδος κατά τον π. Συμεών Κραγιόπουλο (μέρος 2ο) - Αντίφωνο\nΘεολογία Ο «Βαθύς Εαυτός» και η πνευματική πρὀοδος κατά τον π. Συμεών Κραγιόπουλο...\nΟ «Βαθύς Εαυτός» και η πνευματική πρὀοδος κατά τον π. Συμεών Κραγιόπουλο (μέρος 2ο)\nΕίχαμε μείνει στην φράση του π. Συμεών «Πες, εγώ φταίω για όλα!», που συνιστά, για να το πούμε πιο φιλοσοφικά, υπό μία έννοια, ανάληψη «καθολικής ευθύνης». Η ρήση αυτή, «εγώ φταίω για όλα», διατηρεί μια αρχοντιά και μια μεγαλοπρέπεια, που αποτελεί πράγματι σπουδαία στιγμή της ηθικής. Συμβαίνει βέβαια ο λόγος αυτός να είναι του π . Συμεών, και όχι ας πούμε του Λεβινάς (λέγει κι αυτός, σε άλλο πλαίσιο, κάτι παρόμοιο), και γι’ αυτό δεν τον θαυμάζουμε τόσο πολύ, όσο τα φληναφήματα της «αποδόμησης». Στην πραγματικότητα, όμως, ο λόγος του π. Συμεών είναι πολύ πιο δυνατός, γιατί στο βάθος του, κρύβεται η «εμπιστοσύνη» (απ’ όπου, όπως είπαμε, γεννιέται και η «υπακοή»), ωστόσο, αυτήν την φορά, πιο συγκεκριμένα, η εμπιστοσύνη στον Θεό. «Αν δεν χρειαζόταν να πάθω και το α και το β και το γ, ακόμη και όταν ήμουν παιδί, δεν θα μου το έδινες, Θεέ μου!» Τουλάχιστον, έτσι πρέπει να το σκεφτώ εγώ (άλλο αν αυτός που αδικεί, δεν αθωώνεται ενώπιον του Θεού). Και αν έχω εμπιστοσύνη στον Θεό, γιατί να αγωνιώ και για το μέλλον; «Αφού με βλέπει ο Θεός, τι να φοβηθώ», έλεγε και ο Άγιος Σιλουανός.\nΠρέπει να καταλάβουμε ότι όσο εκδιώκεται από την ψυχή η κακομοιριά (και τολμώ εδώ να πω ότι η μικροψυχία, η μεμψιμοιρία, η κακομοιριά, είναι αρρώστια που μαστίζει σε μεγάλο βαθμό την σύγχρονη δυτική φιλοσοφία), τόσο και περισσότερο κερδίζει έδαφος η εμπιστοσύνη προς τον Θεό- ισχύει μάλλον και το αντίθετο. Μου έκανε μάλιστα ιδιαίτερη εντύπωση το εξής που λέγει ο π. Συμεών για τον πνευματικό, τον «αόρατο», όπως γράφει ο Άγιος Νικόδημος, πόλεμο: καμιά φορά, πολεμώντας τα πάθη μας, τους λογισμούς μας κλπ, εμμένουμε πολύ σε αυτά, με έναν τρόπο που στην ουσία σημαίνει ότι ξεχνάμε τον Θεό. «Ακόμη και τον εσωτερικό εχθρό, πάθη, λογισμούς, εμπόδια, δυσκολίες κλπ, ακόμη και αυτά άφησέ τα», γράφει ο πατήρ, «γιατί προσπαθώντας να τα πολεμήσεις, χάνεις τον Θεό!». «Δεν πρέπει να κάνουμε αντεπίθεση στο κακό, με την έννοια ότι μπαίνουμε στα μέτρα του». Αυτός που εμπιστεύεται τον Θεό, δεν θα κάνει έναν αγώνα στα μέτρα του κακού (βαθύτερα δηλαδή με φόβο), αλλά στα μέτρα, ας το πούμε έτσι, του Θεού (με ειρήνη δηλαδή και ελπίδα).\nΤότε, λοιπόν, εμπιστευόμενος τον Θεό, ο πιστός βρίσκεται αντιμέτωπος και με το εξής: ο Θεός συνήθως τον καλεί για κάτι που ούτε καν το είχε σκεφτεί, δεν το υπολόγιζε, δεν ήταν «μέσα στα σχέδιά του». Ο παλαιός άνθρωπος έχει όνειρα και επιδιώξεις, προγράμματα, οραματίζεται το μέλλον, αλλά, ξαφνικά, αν κάνεις «υπακοή», αν δεξιωθείς τον Θεό με εμπιστοσύνη, συνήθως κάτι εντελώς πρωτόγνωρο θα σου αποκαλυφθεί μπροστά σου. Όλα τα δικά σου, ακόμη και οι εκλεκτές επιθυμίες (πχ να κάνεις ιεραποστολή), συνήθως θα εξαφανιστούν, σαν ένας αέρας. Ίσως ήταν καλά, αλλα δεν ήταν πράγματι αυτό που ήθελε ο Θεός από τον πιστό- γιατί ο Θεός έχει, πράγματι, ένα σχέδιο για τον καθέναν. Και αυτό που συνήθως ποτέ δεν περίμενες, θα είναι το σχέδιο του Θεού για σένα. Το πιο βασικό, το αρχετυπικό παράδειγμα ως προς αυτό, είναι βέβαια η Παναγία, η οποία ποτέ δεν είχε σχεδιάσει, μήτε σκεφτεί, να γίνει Μητέρα του Θεού. Και όμως, όταν της αποκαλύφθηκε το σχέδιο του Θεού γι’ αυτήν, αμέσως το αποδέχτηκε: «Ιδού η δούλη Κυρίου».\nΠεριττό να πούμε, ότι μια τέτοια απαγκίστρωση από τα σχέδιά μας, δεν είναι απλά μια ακόμη άσκηση στις τόσες πολλές που πρέπει να κάνουμε, ούτε συνιστά μια «παραξενιά» του Θεού, που θέλει να μας παιδεύει. Ο Θεός δίνει κατά βάθος ό,τι χρειάζεται στον καθέναν, ωστόσο, αν λάβουμε υπόψη όσα προηγήθηκαν, περί απάρνησης του παλαιού ανθρώπου κλπ, τότε αυτό που διδάσκει ο π. Συμεών ταυτίζεται, θαρρώ, με ό,τι οι φιλοκαλικοί πατέρες αποκαλούν «ξενιτεία». Συνιστά μια απομάκρυνση από το ψεύτικα οικείο, το κίβδηλο, το πλαστό, σε σημείο που μένοντας στον κόσμο, στην καρδιά ίσως της πόλης, ο άνθρωπος γίνεται στα αλήθεια «ξένος». Όπως ξένος υπήρξε ο ίδιος ο Χριστός, μολονότι «εις τα ίδια ήλθεν».\nΚαθώς ο άνθρωπος, περαιτέρω, προχωρεί στην πνευματική ζωή, και απαγκιστρώνεται από τα δικά του σχέδια, αρχίζει να συναντά τις πιο περίεργες, τις πιο παράξενες καταστάσεις. Ολόκληρος ο κόσμος θα τον πολεμήσει, έτσι ή αλλιώς. Ο βασιλιάς Δαβίδ είναι και πάλι βασικότατο παράδειγμα, και ο π. Συμεών, αναλύοντας του Ψαλμούς, περιγράφει υπέροχα αυτές τις καταστάσεις. Θα έρθουν λοιπόν στιγμές, και μπορεί να είναι αρκετές, που ανθρωπίνως δεν θα υπάρχει απολύτως καμία διέξοδος. Και πρέπει να γίνει έτσι, γιατί, για να θυμηθούμε και τον τίτλο ενός παλιού, όμορφου βιβλίου, στον άνθρωπο έχει δοθεί το «προνόμιο της απελπισίας». Αν δεν απελπιστείς τελείως από το εγώ σου, τον εαυτό σου, τον παλαιό άνθρωπο, επαναλαμβάνουμε, δεν γίνεται να προκόψει πνευματικά κανείς. Και μάλιστα, επί τη ευκαιρία, είναι άκρως σημαντικό να προσθέσουμε (κάτι που αφορά υπό μια έννοια και τον Δαβίδ, καθώς, βέβαια, δεν διέπραξε πολλά μικρά, αλλα ένα μεγάλο διπλό αμάρτημα) ότι προπαντός εκεί που θα αποτύχει κανείς, που πρέπει να αποτύχει, για να το πούμε έτσι τολμηρά, είναι στην «πνευματική ζωή». Πάθη θα χρονίσουν, αμαρτίες θα χρονοτριβήσουν, το κακό δεν θα λέει να βγει. Θα αγωνίζεται, όπως είπαμε, κανείς, και θα πέφτει, και πάλι θα πέφτει. Έτσι πρέπει να γίνει, επαναλαμβάνει ο π. Συμεών, σαρώνοντας τον ηθικισμό. Το ζήτημα είναι να το πάρει απόφαση κανείς, όχι απλά σαν μια σκέψη, σαν έναν λογισμό, αλλά σαν βαθύ καρδιακό βίωμα, ότι «είμαι ένα τίποτε, ένα μηδέν, Θεέ μου, μπροστά σου». Όταν το πει κανείς αυτό, όταν το βιώσει βαθιά, ας έχει ελαττώματα, ο Θεός θα βρει τρόπο να επισκεφτεί την ψυχή. Γράφει σχετικά ο νέος αυτός Πατέρας: «Αν όμως εσύ έχεις μια κάποια σωστή σχέση με τον Θεό (και αυτό εξαρτάται από σένα), δεν σε εμποδίζουν τα ελαττώματα να αρχίσεις να έχεις σωστή αναφορά στον Θεό. Όλα αυτά τα ελαττώματά σου σε βοηθούν ακριβώς να είσαι συμμαζεμένος. Αν τώρα με τη βοήθεια του Θεού, όλο αυτό γίνει αρετή, γίνει ταπείνωση, καταλαβαίνετε τι καλό μπορεί να βγει». Γενικά, έχοντας κανείς «σωστή σχέση με τον Θεό», τα ελαττώματά του αποβαίνουν πολύτιμος σύμμαχος, καθώς γίνονται αφορμή για μετάνοια, αλλά και για υπακοή και εμπιστοσύνη!\nΜαζί, ή ίσως λίγο πιο μπροστά, έρχεται και η ελπίδα στον Θεό, όχι όμως πια με την έννοια: «ε, τι να κάνω, με απογοήτευσαν οι άνθρωποι, με απογοήτευσε και ο εαυτός μου, από πού να κρατηθώ, ελπίζω λοιπόν Θεέ μου σε σένα». Ακόμη κι αν όλα πάνε καλά, και τίποτε δεν μας απογοητεύει, ας πούμε, από εξωτερικής απόψεως, και πάλι, τότε, ελπίδα γίνεται και παραμένει ο Θεός. Γιατί ο όρος «ελπίδα» έχει αποκτήσει πια βαθύ νόημα, δεν σημαίνει «αποκούμπι». Σημαίνει ζώσα οντολογική εξάρτηση από τον Θεό, καθώς ο πιστός βαθιά μέσα του, οντολογικά, αναγνωρίζει, βιώνει τον Θεό ως πηγή της ύπαρξής του.\nΟ π. Συμεών, προφανώς κρίνοντας από τον εαυτό του, και αποκαλύπτοντας, αθέλητα, δίκες του εμπειρίες, λέγει ότι τότε η επιθυμία, η λαχτάρα για τον Θεό, ο πόθος γι’ Αυτόν παύει πια να είναι μια φευγαλέα κίνηση της ψυχής. Έχει πια «καθίσει κανείς κάτω τον εαυτό του», έχει γίνει, με την θεία βοήθεια βέβαια πάντα, κύριος του εαυτού του, και πια ο θείος πόθος είναι σταθερή ψυχική κίνηση. Τότε συμβαίνουν τα εξής: η προσευχή γίνεται πραγματικά συνομιλία με τον Θεό. Η υπαρξιστική θεολογία επέμεινε πολύ σε αυτό, ότι , όντως, προσευχή θα πει διάλογος μεταξύ Θεού και ανθρώπου, και όχι κάποια τυπική εκφώνηση ευχών. Ωστόσο, αν πράγματι είναι έτσι, και είναι έτσι, τότε όταν μιλά κανείς στον Θεό, θα πρέπει να ξέρει αν Αυτός πράγματι τον ακούει, αν γίνεται δεκτή η προσευχή, αν τελικά ο Θεός απάντησε ή όχι. Όταν όμως ο άνθρωπος έχει απαλλαγεί από τον παλαιό εαυτό, και ελπίδα του είναι ο Θεός, τότε, όντως, έχει κανείς την αίσθηση ότι συνομιλεί πράγματι με τον Κύριο. Η προσευχή είναι αληθινός διάλογος και γίνεται κανείς «χαριτωμένος». Έχει άλλωστε παύσει ο άνθρωπος να είναι «διπλωμένος» απέναντι στον Θεό, μήτε καν είναι «προσκολλημένος» μαζί Του, με άρρωστη προσκόλληση (αυτός που προσκολλάται αρρωστημένα στον Θεό, λέγει ο π. Συμεών, αν δει ότι δεν ικανοποιούνται τα αιτήματά του, θα φύγει από τον Κύριο. Αντιθέτως, ο ταπεινός, όσο πιο πολύ δεν «εισακούγονται» οι δεήσεις του, τόσο πιο πολύ μένει πιστός στον Χριστό). Πολύ περισσότερο, καμία «εμπορική διάθεση» δεν θα χαρακτηρίζει αυτήν την προσευχή, ούτε θα προσεύχεται κανείς μόνο όταν έχει ανάγκη. Η προσευχή θα είναι αληθινή αναπνοή της ψυχής, και, ακόμη και στην περίπτωση που μια δέηση θα εισακούγεται, τότε, ακόμη περισσότερο, αντί να ξέχνα ο αιτών τον Θεό, θα θέλει να Τον έχει διαρκώς στον νου και στην καρδιά του.\nΣυμβαίνει μάλιστα και κάτι, που περιγράφουν οι φιλοκαλικοί Πατέρες, μαζί και ο Άγιος Νικόδημος ο Αγιορείτης, που τους συνοψίζει: ο Θεός γίνεται τότε «δόξα» του ανθρώπου. Κάποια στιγμή, μετά τον αγώνα κατά των παθών -ο π. Συμεών, επαναλαμβάνω, κρίνει από δικά του βιώματα και εμπειρίες- πράγματι, έρχεται ο Θεός. Και όταν λέμε «έρχεται ο Θεός», εννοούμε αισθητά (ο π. Συμεών άλλωστε σημαδεύτηκε από μια ιδιαιτέρα αισθητή και εντυπωσιακή επίσκεψη της χάρης κατά την διάρκεια της χειροτονίας του σε διάκονο). Υπάρχουν αρκετοί φιλοσοφοθεολογούντες, που μιλούν μια χαϊντεγκεριανή γλώσσα: σημαντικό είναι να είσαι ένα-είναι-προς-τον-θάνατο, να βιώσεις-τον-θάνατο, να-μεριμνάς-για-τον-κόσμο ή για το Είναι κλπ. Τίποτε από αυτά δεν είναι, για να μιλήσω μια σκληρή γλώσσα, ουσιώδες, ούτε μπορεί να υποκαταστήσει αυτό: να βιωθεί η χάρη αισθητά. Μπορεί βέβαια ο Θεός, για διαφόρους λόγους, να οικονομεί να μην γίνεται αισθητή η χάρη των μυστηρίων στους περισσότερους από μας, ωστόσο, και σύμφωνα με την διδασκαλία του αγίου Συμεών του Νέου Θεολόγου, η πνευματική ζωή προς αυτό πρέπει να κατατείνει, χωρίς βέβαια σε καμία περίπτωση να εκβιάζει τα πράγματα, ούτε να σπρώχνει καταστάσεις. Κυρίως, αυτό που εδώ θέλουμε να πούμε είναι ότι η χάρη δεν είναι κάτι αφηρημένο, ένα ωραίο συναίσθημα, ένας, έστω και πάρα πολύ βαθύς, στοχασμός ή μια μεγάλη οραματική «μέριμνα» (όπως φαίνεται να πιστεύουν διάφοροι Χαϊντεγκερίζοντες). Η χάρη μπορεί, όντας άκτιστη θεία ενέργεια, να αγκαλιάζει και να ανακαινίζει, κατά την Φιλοκαλία, τον «νου», δηλαδή και την συνείδηση. Η επίσκεψη της χάρης, υπό κανονικές συνθήκες, λέγει ο άγιος Συμεών ο Νέος Θεολόγος, είναι συνειδητή. Σκοπός ημών των λαϊκών δεν είναι βέβαια να αξιωθούμε οραμάτων κλπ (ας μας αρκεί η ταπείνωση), ωστόσο, πρέπει να το έχουμε κι αυτό υπόψη μας, για να γνωρίζουμε, τουλάχιστον, την πνευματική μας πτωχεία.\nΗ χαρά, συνεχίζει ο σπουδαίος θεολόγος (γιατί κατά βάθος ο πατήρ Συμεών δεν κάνει μόνο ποιμαντικό κήρυγμα, αλλα θεολογεί εις βάθος), γίνεται τότε μόνιμο βίωμα του πιστού, καθώς ο Θεός, όπως γνωρίζουμε, είναι η ίδια η πηγή της χαράς, μάλλον η ίδια η ευφροσύνη. Η αγαλλίαση κυριεύει τον πιστό, μαζί και η ειρήνη. Δεν αποκλείεται βέβαια να είναι ίσως κανείς πικραμένος από όσα του κάνουν οι άνθρωποι (ας θυμηθούμε την περίπτωση του αγίου Νεκταρίου), ή να ζει κανείς την «στενοχωρία» μιας αρρώστιας. Και όμως, και σε αυτήν την περίπτωση, από την καρδιά δεν φεύγει ούτε η χαρά, ούτε η αγαλλίαση, ούτε η ειρήνη. Αυτά είναι πια μόνιμοι συνοδοί του άνθρωπου (ας θυμηθούμε εδώ και τον Άγιο Σιλουανό, που η καρδιά του, όντας διαρκώς μέσα στη χαρά του Θεού, πονούσε ταυτόχρονα και πολύ για τους ανθρώπους). Το Άγιο Πνεύμα ενεργεί απόκρυφα μυστήρια στην ψυχή, αν κρίνουμε από τους βίους και τα γραπτά των Αγίων.\nΚαι περαιτέρω, αρχίζει ο «στολισμός της ψυχής», που θα πει ότι ο Θεός είναι ικανός, αυτήν την αδύναμη ψυχή, που δεκαετίες παιδευόταν και δεν «πρόκοβε» πνευματικά, και ήταν δέσμια αυτού ή εκείνου του πάθους, επειδή ακριβώς δόθηκε στον Θεό, τον εμπιστεύτηκε και έλπισε σ’ Αυτόν, να την γεμίσει με κάθε είδους αρετή. Σταθεροποιείται κανείς στο αγαθό, μένει μόνιμα στην κατάσταση της αρετής (σε απόλυτο βαθμό, αυτή η σταθεροποίηση χαρακτηρίζει μάλλον τα Έσχατα). Μαζί μάλιστα με τις διάφορες αρετές, φθάνει και αυτό που λέγεται «καθαρότης καρδίας», και που είναι, θαρρώ, αληθινή αδελφή, ή τέκνο της ταπείνωσης. Δεν είναι ότι απλά κάνει κανείς «καλές πράξεις», είναι ότι, βαθύτερα, ο έσω άνθρωπος είναι γεμάτος διαύγεια, ολοφώτεινος, αγνός, όμορφος σαν ένα ολοκάθαρο πρωινό. Αυτή η «καθαρότητα της καρδιάς» (παντελώς άγνωστη στον κόσμο της φιλοσοφικής ηθικής, που επικεντρώνεται κατ’ ουσίαν στην συμπεριφορά), για την οποία πάλεψαν τόσο οι ασκητές, παλαιοί αλλά και σύγχρονοί μας, νομίζω ότι κάνει την ψυχή όμορφη σαν ένα άδολο παιδί μπροστά στον Κύριο. «Μακάριοι οι καθαροί τη καρδία ότι αυτοί τον Θεόν όψονται».\nΚαι έτσι, αυτό που μετρά δεν είναι τόσο μεμονωμένα οι αρετές, όσο «ο όλος άνθρωπος» και μάλιστα «ο καρπός αυτού» (επίσης άλλη παντελώς άγνωστη για την φιλοσοφική ηθική πραγματικότητα). Ο όρος αυτός, αν και όχι συχνός, είναι στην πραγματικότητα σημαντική φιλοκαλική έννοια. Σημαίνει τελικά, ότι καθένας από μας θα γεννήσει, κατά βάση, ένα και μόνο «έργον», έναν «καρπό». Ως φαίνεται, βαθύτερα οι αρετές, οι καλοί λογισμοί, οι καλές πράξεις κλπ, αν υπάρχει «εαυτός με σωστή στάση ενώπιον του Θεού», συνδέονται μυστικά μεταξύ τους, απαρτίζουν ένα και μοναδικό, όπως είπαμε, έργο. Γι’ αυτό άλλωστε και η Αγία Γραφή δεν λέγει απλώς «κάντε καλές πράξεις», αλλα «ποιήσατε καρπούς αξίους της μετανοίας». Ποιος είναι τελικά αυτός ο καρπός; Ο πατήρ Συμεών, ακολουθώντας τα εκλεκτά και θεολογικά «τολμηρά» νοήματα που περιλαμβάνει η Φιλοκαλία, (πχ Άγιος Μάξιμος), τολμά να γράψει ότι ο άνθρωπος του Θεού στην πραγματικότητα «ωδίνει» και τελικά γεννά το ίδιο το Άγιο Πνεύμα! Μπορεί να συμβεί όμως δυστυχώς και το αντίθετο, να «ωδίνει» δηλαδή κανείς, να «βασανίσει» το κακό μέσα του, και τελικά αυτό και να γεννήσει. (Από αυτό το δεινό μας γλιτώνει όμως, όπως είπαμε, η αληθινή, πάντα «φιλάνθρωπη», υπακοή).\nΠεραιτέρω, ο πατήρ Συμεών λύνει και την εξής απορία, που έχουμε οι περισσότεροι από μας: πώς μπορεί ο άνθρωπος του Θεού, πχ ο Δαβίδ, με τόση ταπείνωση, αυταπάρνηση κλπ, να συμμετέχει σε πολέμους κατά των «εχθρών» του, εναντίον των οποίων συχνά μάλιστα στους Ψαλμούς καταφέρεται, και, επιπρόσθετα, να συμμετέχει μάλιστα σε μάχη κατά του πολυαγαπημένου του γιου Αβεσσαλώμ, ο οποίος και, τελικά, στην έκβαση της μάχης, σκοτώνεται; Ο Δαβίδ λοιπόν δεν έπασχε από καμιά αρχομανία ή φιλοδοξία. Ο Θεός τού εμπιστεύτηκε ένα πολύ υπεύθυνο αξίωμα , του βασιλιά του Ισραήλ, και μάλιστα όχι κατά μία εξωτερική έννοια: μέσα στον Δαβίδ κατοικούσε ο Θεός, και δι’ αυτού ήθελε ο Θεός να συμβούν ορισμένα πράγματα στον Ισραήλ. Γνωρίζοντας αυτό, ο μεγάλος αυτός βασιλιάς και Προφήτης είχε την «τόλμη», αυτή την παρρησία, να θεωρεί αυτούς που τον πολεμούσαν, τους δικούς του δηλαδή εχθρούς, και εχθρούς του Θεού. Πρόκειται για μια αγία τόλμη, που προσιδιάζει ίσως, σκέπτομαι εγώ, στους αγίους άνδρες, σαν τον Απόστολο Παύλο, που επίσης έχει την παρρησία να πει, προς το τέλος της ζωής του, «τον αγώνα τον καλόν ηγώνισμαι, απόκειται μοι ο της δικαιοσύνης στέφανος». Μια τέτοια παρρησία, για όσους δεν έχουν αυτήν την αρετή και αγιοπνευματική χάρη, είναι ασφαλώς αυθάδεια, και μάλιστα ενώπιον του Θεού. Τελικά, ο αληθινός δούλος του Κυρίου δοξάζει με τα έργα του τον ίδιο τον Θεό. Να γιατί άλλωστε τιμώνται τόσο στην Εκκλησία πρώτα οι μάρτυρες («το μαχαίρι έρχεται πρώτο», γράφει ο πατήρ), αλλά φυσικά και οι όσιοι. Εκκλησία, για να θυμηθούμε έναν υπέροχο παλιό ορισμό, είναι «ο Χριστός παρατεινόμενος στους αιώνες».\nΣκιαγράφησα, κατ’ άκρα συντομία, και με κίνδυνο να προδώσω, δυστυχώς, την διδασκαλία του πατρός Συμεών Κραγιοπούλου για την πνευματική ζωή (προτρέπω φυσικά τον αναγνώστη να διαβάσει κατ’ ευθείαν τα ίδια τα έργα του πατρός). Προσπάθησα ωστόσο να καταδείξω την διαφορά που τον χωρίζει από τον ηθικισμό, την ηθική των «καλών πράξεων», τον ευσεβισμό. Προσπάθησα επίσης συντομότατα να δείξω ότι το έργο του είναι μια «επικαιροποίηση», για να το πούμε έτσι, μια δικαίωση ταυτόχρονα της Φιλοκαλίας, η οποία, κατά τον σύγχρονο αυτόν Πατέρα της Εκκλησίας, διαπνέεται από εκκλησιοκεντρικό και ευχαριστιακό φρόνημα (προσωπική άσκηση και μυστηριακή ζωή, μολονότι δεν μπόρεσα να επιμείνω σε αυτό, συνδέονται στο έργο του π. Συμεών με τον ίδιο ακριβώς τρόπο που συνδέονται και στον άγιο Συμεών τον Νέο Θεολόγο). Ακόμη λιγότερο επέμεινα δυστυχώς στο φιλοσοφικό ενδιαφέρον που έχει το έργο του, μολονότι πχ ο τρόπος που υπερβαίνει την μεταμοντέρνα, αποδομητική ηθική (πχ την επικεντρωμένη στο Νόμο, αλλά όχι και στο Έλεος της Παλαιάς Διαθήκης, φιλοσοφία του Λεβινάς) ή και που κατ’ ουσίαν αποδομεί την «κανονιστική», «συμπεριφοριστική» ηθική του Καντ, θα έγινε ολοφάνερος, στον ενήμερο[i] αναγνώστη [ii].\n[i]Αισθάνομαι άλλη μια φορά την ανάγκη να ευχαριστήσω τον Αναπληρωτή Καθηγητή της Εκκλησιαστικής Ακαδημίας Θεσσαλονίκης κ. Νικόλαο Κόιο, που πρώτος μου υπέδειξε, σε σχετική συνομιλία μας, τον φιλοκαλικό πυρήνα της σκέψης του πατρός Συμεών Κραγιοπούλου.\n[ii]Αναφέρθηκα περισσότερο στα βιβλία «Αδάμ, πού ει» και «Ο άνθρωπος του Θεού», μολονότι άντλησα υλικό και από άλλα συγγράμματα του ιερού αυτού συγχρόνου Πατρός.


ΑΝΤΙΕΘΝΙΚΙΣΤΙΚΗ ΚΙΝΗΣΗ: Οι προκλήσεις σε βάρος της μειονότητας\nΤου Τζεμαλή Μηλιαζήμ\nΣτη Θράκη τις τελευταίες μέρες έχουν συμβεί μια σειρά από γεγονότα που συνδέονται μεταξύ τους. Το κορυφαίο είναι ο εμπρησμός του τζαμιού στην Κομοτηνή. Ξημερώματα της Παρασκευής 17/4, στην οδό Αντιγόνου 19, στο «Γενιτζε Μαχαλέ», λίγα μέτρα απ' το τοπικό αστυνομικό τμήμα, άγνωστοι παραβιάζουν την αυλόπορτα του 3ου Μειονοτικού Σχολείου και του Μαχμούτ Αγά τζαμί και βάζουν φωτιά στην είσοδο του τζαμιού. Κάτοικος της περιοχής που πήγαινε στην δουλειά του εκείνη την ώρα ειδοποίησε την πυροσβεστική. Από την φωτιά καταστράφηκε η είσοδος του τζαμιού και μεγάλο μέρος της σκεπής. Την ίδια ώρα, άγνωστοι έκοψαν με σιδηροπρίονο τα δέντρα στο τζαμί του Αλάν Κουγιού, που βρίσκεται στο γειτονικό οικισμό Ρομά.\nΟι πρώτες αντιδράσεις ήρθαν από ακροδεξιά ειδησεογραφικά σάϊτ που μιλούσαν για προβοκάτσια των τούρκων στην περιοχή. Μετά την ανακοίνωση της ΚΕΕΡΦΑ οι αντιδράσεις πύκνωσαν. Όλοι οι παράγοντες της μειονότητας, αλλά και τα ΥΠΕΞ της Τουρκίας και της Ελλάδας εξέδωσαν ανακοινώσεις. Ο εκπρόσωπος Τύπου του υπουργείου Εξωτερικών Κωνσταντίνος Κούτρας, σύμφωνα με τις πρώτες εκτιμήσεις, απέδωσε την πυρκαγιά σε «βραχυκύκλωμα». Ο κ. Κούτρας προφανώς δεν ήξερε ότι σε όλα τα τζάμια της Κομοτηνής μετά την βραδινή προσευχή κατεβαίνει ο γενικός διακόπτης. Άρα χωρίς ρεύμα δεν μπορεί να υπάρξει βραχυκύκλωμα. Είναι καθαρά μία από τις πολλές φασιστικές προκλήσεις που συνέβησαν στην περιοχή σε βάρος της μειονότητας και ενόψει της δίκης της χρυσής αυγής, αλλά και να δημιουργήσουν προβλήματα στην αρμονική συμβίωση των δύο κοινοτήτων.\nΗ περιφορά του Επιταφίου, από τους απόστρατους και τα σώματα ασφαλείας, στον ορεινό οικισμό του Εχίνου Ξάνθης την Μεγάλη Παρασκευή των Ορθοδόξων είναι πρόκληση και προκαλεί πολλά ερωτηματικά. Ο Εχίνος βρίσκεται στην ορεινή περιοχή της Ξάνθης, που ζουν μόνο μουσουλμάνοι. Για το θέμα της δοξολογίας, δεν μπορεί να ειπωθεί κάτι, αφού η απρόσκοπτη τέλεση των θρησκευτικών τελετών της κάθε γνωστής θρησκείας είναι συνταγματικά κατοχυρωμένη. Η περιφορά ενός Επιταφίου όμως, μέσα σε ένα αμιγώς μουσουλμανικό οικισμό που είχε να συμβεί από το 1965, τι ακριβώς ήθελε να αποδείξει; Η οργάνωση της συγκειμένης δράσης από την ένωση αποστράτων Ξάνθης, τις ένοπλες δυνάμεις και τα σώματα ασφαλείας ποια σκοπιμότητα εξυπηρετεί; Ποιανού εθνικό φρόνημα και θρησκευτικό συναίσθημα απειλείται και από ποιόν, ώστε να χιάζεται να τονωθεί από τις ενώσεις απόστρατων, τους άνδρες των ειδικών δυνάμεων, των σωμάτων ασφαλείας και της αστυνομίας;\nΤα θέματα θρησκευτικής λατρείας στην Θράκη έχουν λυθεί προ πολλού. Χριστιανοί και Μουσουλμάνοι συμβιώνουν ειρηνικά. Οι διαφορές που μπορεί να υπάρχουν ενδεχόμενος δεν εστιάζονται στους τρόπους της θρησκευτικής λατρείας. Ο καθένας σέβεται την θρησκεία του άλλου και αυτό αποδεικνύεται ιδιαίτερα στις πόλεις και τα χωριά όπου ο πληθυσμός είναι μικτός. Όλα τα υπόλοιπα είναι πολιτικές σκοπιμότητες και προκλήσεις που δεν έχουν να κάνουν με αγνά θρησκευτικά κίνητρα. Η Τρίτη πρόκληση έρχεται λίγες μέρες πριν τους πνιγμούς εκατοντάδων προσφύγων και μεταναστών στην μεσόγειο. Η Περιφερική Ένωση Δήμων Ανατολικής Μακεδονίας και Θράκης εξέδωσε μια ρατσιστική και ισλαμοφοβική ανακοίνωση που έκανε λόγο για «κίνδυνο ανατροπής ισορροπιών στα πληθυσμιακά δεδομένα της περιφέρειας μας μεσομακροπρόθεσμα, λόγω των ιδιαίτερων χαρακτηριστικών ομάδων που ζουν στη περιοχή μας». Κίνδυνος δεν είναι η μειονότητα και οι πρόσφυγες, αλλά το ρατσιστικό δηλητήριο που χύνουν, στήνοντας έτσι σκηνικό έντασης. Προς την ίδια κατεύθυνση ήταν και οι αναφορές του μητροπολίτη Ξάνθης Παντελεήμονα στην ομιλία του. Ο σεβασμιότατος στη συγκέντρωση των επιταφίων στην κεντρική πλατεία αναφέρθηκε στην αποστροφή του λόγου του «σε έναν θεό που σκοτώνει δεν το χιαζόμαστε», ρίχνοντας νερό στο μύλο του ισλαμοφοβικού και ρατσιστικού κλήματος που επιχειρείται να στηθεί. Ο σεβασμιότατος, που είναι ένας άνθρωπος που εκτιμώ και σέβομαι, αλλά και να μην το σέβομαι, είναι θρησκευτικός ηγέτης μιας μερίδας ανθρώπων στην περιοχή που των σέβονται, των εκτιμούν, των ακολουθούν, των ακούν. Δεν μπορεί να λέει δημόσια αυτές τις ανακρίβειες, γιατί κανενός θεός δεν υπάρχει για να σκοτώνει. Οι θεοί υπάρχουν για να μονιάζουν και να αγαπούν τους ανθρώπους. Θα παρότρυνα τον σεβασμιότατο να ξαναδιαβάσει το Ισλάμ κατευθείαν από τις πυγές που είναι το Κοράνι και τα Χαντίθ.\nΜε θλίψη βλέπω ότι μετά την ανάληψη της εξουσίας από το ΣΥΡΙΖΑ και τους ΑΝ. ΕΛ. οι προκλήσεις σε βάρος της μειονότητας πυκνώνουν. Ο μειονοτικός πληθυσμός στις τελευταίες εκλογές έδωσε σταλινικά ποσοστά στο ΣΥΡΙΖΑ όχι για να έχει ακροδεξιά μεταχείριση και αντιμετώπιση, αλλά εξέλεξε τέσσερις βουλευτές γιατί πίστεψε ότι οι αριστερά θα του επιστρέψει τα δικαιώματα και τις ελευθερίες που του στέρησε και του στερεί όλα αυτά τα χρόνια ο Ελληνικός Εθνικισμός. Ο ΣΥΡΙΖΑ και οι οργανώσεις του, μπροστά στην εθνική προσπάθεια που κάνει ο πρόεδρος και πρωθυπουργός Αλέξης Τσίπας, το έχουν βουλώσει. Δεν λένε κουβέντα για αυτά που συμβαίνουν στην Θράκη. Όπως και οι ΑΝ. ΕΛ. το έχουν βουλώσει για το ζήτημα της μετανάστευσης και των προσφύγων. Όχι γιατί έχουν γίνει λιγότερο ρατσιστές και ξενοφοβική, αλλά γιατί η «εθνική» προσπάθεια πρέπει να πετύχει.\nΤελειώνοντας θα ήθελα να επισημάνω δύο πράγματα. Αν ο ΣΥΡΙΖΑ, στις επόμενες εκλογές δεν θέλει να δει συρρικνωμένα τα ποσοστά στην Θράκη καλά θα κάνει να αλλάξει την πολιτική του γραμμή και να σταματήσει να απογοητεύει τον κόσμο. Το δεύτερο αφορά τους ανθρώπου που φτιάχνουν και εφαρμόζουν πολιτικές για την Θράκη. Θα τους παρότρυνα να διαβάσουν ξανά τη Θράκη γραμμή γραμμή, πιθαμή πιθαμή. Η Θράκη δεν είναι ίδια με την δεκαετία του 80 του 90 ή του 2000, ακόμη και μετά το ξέσπασμα της κρίσης, ή Θράκη έχει αλλάξει και ευτυχώς έχουν αλλάξει και οι άνθρωποι της.\nΔημοσιεύτηκε στις 30-04-15 στο 21ο τεύχος της δίγλωσσης εφημερίδας της Θράκης "Barikat"\nΑναρτήθηκε από Αντιεθνικιστική Κίνηση στις 4:05 π.μ.


«Εθνικιστικό ναρκοπέδιο θυμίζει ξανά η Ευρώπη στην αυγή του 2018» ~ Αnalysts for Change\n«Εθνικιστικό ναρκοπέδιο θυμίζει ξανά η Ευρώπη στην αυγή του 2018»\nΣτην ανατολή του 2018, σημάδια μιας «νέας κανονικότητας» εμφανίζονται πάνω στο σώμα της Ευρώπης. Στην Καταλονία οι εκλογές επιβεβαίωσαν το διχασμό της κοινωνίας, και η επόμενη ημέρα οδηγεί σε μια αποσχιστική κυβέρνηση όταν η πλειοψηφία της κοινωνίας είναι κατά της απόσχισης, άρα η πόλωση θα βαθύνει.\nΣτην Ιταλία, ενόψει των εκλογών του Μαρτίου, η συγκρουσιακή δυναμική Βορρά-Νότου εξακολουθεί να υφίσταται. Στην Πολωνία και την Ουγγαρία διαμορφώνεται μια οιονεί συμμαχία εθνικιστικών κυβερνήσεων, ενώ στην Αυστρία βιώνουν για δεύτερη φορά μια περιπέτεια, μετά από εκείνη του 2000 με τον Χάιντερ, με τη χώρα να έχει μπει για τα καλά στο μικροσκόπιο της Ευρωπαϊκής Ένωσης.\n«Στην αυγή του 2018 η Ευρώπη θυμίζει ξανά ναρκοπέδιο», λέει ο Κώστας Λάβδας, καθηγητής Ευρωπαϊκής Πολιτικής, στο Πάντειο, ο οποίος μιλά για ένα εξαιρετικά σύνθετο στη διαχείρισή του από την Ευρωπαϊκή Ένωση παιχνίδι σε τρία επίπεδα. Διότι από τη μια η Ευρώπη καλείται να τιθασεύσει την ακροδεξιά, όμως από την άλλη πρέπει να ακολουθήσει πολιτικές που να αποτυπώνουν στο νου και την καρδιά των πολιτών μια αίσθηση εξωτερικών συνόρων της Ένωσης απέναντι στα κύματα μετανάστευσης, αλλά και να απαντούν στον κίνδυνο κινεζοποίησης του εργατικού δυναμικού.\n- Σχολιάστε μας το αποτέλεσμα των εκλογών στη Καταλονία. Οι αυτονομιστές διατήρησαν την απόλυτη πλειοψηφία στη τοπική Βουλή, ενώ το Λαϊκό Κόμμα του Ραχόι έχασε τις οκτώ από τις 11 έδρες του, προς όφελος κυρίως του Ciudadanos (κεντροδεξιά). Τελικά αυτές οι εκλογές ήταν μια νίκη του Πουτζδεμόν και μια ήττα για το Ραχόι; Πως να διαβάσουμε το αποτέλεσμα;\nΜια λέξη: Διχασμός. Αυτό είναι το βασικό στο οποίο πρέπει να εστιάσουμε. Τα τρία κόμματα των αυτονομιστών εξασφάλισαν 70 από τις 135 έδρες της τοπικής Βουλής, δηλαδή οριακά την απόλυτη πλειοψηφία, με δύο λιγότερες έδρες σε σχέση με το 2015. Η κοινοβουλευτική πλειοψηφία οφείλεται στο τοπικό εκλογικό σύστημα, καθώς τα κόμματα της απόσχισης δεν διαθέτουν την πλειοψηφία στην κοινωνία της Καταλονίας.\nΤο 52% ψήφισε τα κόμματα που τάσσονται εναντίον της απόσχισης. Οπότε αυτό που κυρίως έγινε είναι ότι επιβεβαιώθηκε ο διχασμός της κοινωνίας στην Καταλονία. Η προσωρινή ανάκληση του καθεστώτος αυτονομίας της περιοχής από τον Ραχόι συνέβαλε στη συσπείρωση των αυτονομιστών, αλλά πιθανότατα προβλημάτισε προς άλλη κατεύθυνση πολλούς αναποφάσιστους.\nΦαίνεται ότι ενώ οι Καταλανοί προτίμησαν τα κόμματα της ανεξαρτησίας, οι μισοί σχεδόν κάτοικοι της Καταλονίας που προέρχονται από άλλες περιοχές της Ισπανίας τείνουν να ψηφίζουν με κριτήρια Ισπανικά. Αλλά πέρα από τις συγκυρίες, κρίσιμο ρόλο διαδραματίζει η θεσμική και πολιτική κουλτούρα. Θυμίζω ότι το Σκωτικό δημοψήφισμα του 2014 για την ανεξαρτησία έγινε μετά από διεξοδική συζήτηση και συμφωνία με το Λονδίνο και ήταν απολύτως αποδεκτό και νομιμοποιημένο. Η συμμετοχή έφτασε το 85% και οι υποστηρικτές της παραμονής στο Ηνωμένο Βασίλειο υπερίσχυσαν με ένα καθαρό 55%.\n- Κρίσης συνέχεια επομένως στη Καταλωνία;\nΤο ουσιαστικό ζήτημα σήμερα είναι ότι η Καταλονία παραμένει διχασμένη και περισσότεροι από τους μισούς κατοίκους δεν υποστηρίζουν την ανεξαρτησία. Υπάρχει και η μεγάλη εικόνα: Η προσπάθεια μιας εκ των υστέρων, έμμεσης νομιμοποίησης μιας παράτυπης, εξω-συνταγματικής και οιονεί πραξικοπηματικής δαδικασίας – όπως το αμφισβητούμενο δημοψήφισμα στην Καταλονία με συμμετοχή μόλις 43% – ανοίγει τον ασκό του Αιόλου αναφορικά με εξω-και παρα-συνταγματικές πρακτικές και διαδικασίες σε πολλά σημεία της Ευρώπης.\n- Από την άλλη πλευρά αρκετοί αναλυτές θεωρούν ότι αν οι αυτονομιστές καταφέρουν να συνεννοηθούν και να σχηματίσουν μια συμμαχία, τότε θα ξαναπάρουν τα ηνία στην Καταλονία. Το πιστεύετε; Και αν συμβεί αυτό, επιστρέφουμε στο σημείο που βρισκόμασταν μερικούς μήνες πριν;\nΟ νέος κυβερνητικός συνασπισμός – όταν και εφόσον προκύψει – θα είναι υπερ της ανεξαρτησίας αλλά θα βασίζεται σε μια ισχνή κοινοβουλευτική πλειοψηφία και μια αρκετά συμπαγή κοινωνική μειοψηφία. Γιατί η πλειοψηφία εξακολουθεί να ψηφίζει κόμματα που δεν στηρίζουν την απόσχιση.\nΌπως σωστά επισημαίνει η Ινές Αριμάδας, η επικεφαλής του ψηφοδελτίου των Σιουδαδάνος, το αποτέλεσμα των τοπικών εκλογών επιβεβαιώνει ότι τα αποσχιστικά κόμματα δεν μπορούν να μιλούν εξ ονόματος όλης της Καταλονίας. Μια αποσχιστική κυβέρνηση με ισχνή πλειοψηφία απλώς θα βαθύνει το διχασμό.\nΣτο μεταξύ το Ανώτατο Δικαστήριο της Ισπανίας ανακοίνωσε – μόλις μιά ημέρα μετά την υπερίσχυση των αυτονομιστών στις τοπικές εκλογές – ότι επεκτείνει και σε άλλους υπόπτους την άσκηση διώξεων με τις κατηγορίες της εξέγερσης, της στάσης και της υπεξαίρεσης. Κι όλα αυτά ενώ η τοπική οικονομία συνεχίζει να υποχωρεί. Η περιπέτεια μπορεί να οδηγήσει σε έξοδο από το ευρώ αλλά και την ΕΕ, οπότε οι εσωτερικές συγκρούσεις θα ενταθούν. Ο Πουτζδεμόν ήταν και παραμένει τυχοδιώκτης.\n- Ας παραμείνουμε στο νότο. Το Μάρτιο έχουμε εκλογές στην Ιταλία όπου ο ευρωσκεπτικισμός βρίσκεται σε άνοδο. Το Κίνημα Πέντε Αστέρων διεκδικεί με ελπίδες την πρωτιά, με ποσοστά 25%-27%, δηλαδή πάνω από την φιλοευρωπαική Ιταλική Κεντροαριστερά, και ενώ Λέγκα του Βορρά και Φόρτσα Ιταλία προβλέπεται να συγκεντρώσουν γύρω στο 15% έκαστο….\nΤις παραμονές καθιέρωσης του ευρώ και της εξαρχής συμμετοχής της Ιταλίας σε αυτό, αποσοβήθηκε μια κρίση Βορρά-Νότου, που προοπτικά θα μπορούσε να στοιχίσει ακόμη και την ακεραιότητα του ιταλικού κράτους. Η μετέπειτα διαχείριση της εσωτερικής πολιτικής υποβόσκουσας κρίσης σε συνδυασμό πλέον με την ελπιδοφόρο συμμετοχή στο ευρώ, μπόρεσαν εν μέρει να αμβλύνουν τη συγκρουσιακή δυναμική, η οποία εξακολουθεί να υφίσταται. Είναι απαραίτητο για την ΕΕ να αναπτύξει πολιτικές που να αποτυπώνουν στο νου και την καρδιά των ευρωπαίων πολιτών μια αίσθηση εξωτερικών συνόρων της Ένωσης και αποτελεσματικής διαχείρισής τους, διότι η μετανάστευση θα διαδραματίσει σχεδόν σε όλα τα μέλη κρίσιμο καταλύτη πολιτικών εξελίξεων τον επόμενο χρόνο.\n- Ας μεταφερθούμε στη κεντρική και ανατολική Ευρώπη. Τι σημαίνει η προειδοποίηση των Βρυξελλών ότι η Πολωνία κινδυνεύει να χάσει το δικαίωμα ψήφου της στα Συμβούλια λόγω συστηματικής χειραγώγησης της Δικαιοσύνης αλλά και των μέσων ενημέρωσης;\nΝα σημειώσουμε την ημερομηνία: Τετάρτη, 20/12/2017, η Επιτροπή ενεργοποίησε για πρώτη φορά στην ιστορία το άρθρο 7 της Ευρωπαϊκής Συνθήκης κατά κράτους-μέλους, εν προκειμένω της Πολωνίας. Το άρθρο 7 της Συνθήκης καθιερώνει ένα μηχανισμό αναστολής ορισμένων δικαιωμάτων σε περίπτωση σοβαρής και διαρκούς παραβίασης των δημοκρατικών αξιών από κράτος μέλος. Η Επιτροπή κατέληξε ότι υπάρχει σαφής κίνδυνος παραβίασης του κράτους δικαίου και της ανεξαρτησίας της δικαιοσύνης στην Πολωνία.\nΒέβαια πρόκειται προς το παρόν για εισήγηση προς στα άλλα κράτη, τα οποία με ειδική πλειοψηφία 4/5 (22 στα 28) θα αποφασίσουν αν θα προχωρήσει η διαδικασία. Νομίζω ότι η Επιτροπή σαφώς και έχει σοβαρά επιχειρήματα. Αν προχωρήσει – και στην αρχή θα προχωρήσει – τότε σε επόμενα βήματα της διαδικασίας θα κληθούν και πάλι τα κράτη να αποφασίσουν για κυρώσεις, τότε όμως με ομοφωνία.\nΠως να ερμηνεύσουμε ότι την κυβέρνηση της Πολωνίας στηρίζει και αυτή της Ουγγαρίας;\nΕδώ αποκτά σημασία η δήλωση της Ουγγαρίας ότι εάν η διαδικασία προχωρήσει τότε η ίδια δεν θα συναινέσει σε κυρώσεις κατά της Πολωνίας: μια οιονεί συμμαχία των εθνικιστικών κυβερνήσεων. Αυτό που ουσιαστικά επιχειρεί η Επιτροπή είναι η καθημερινοποίηση της διαδικασίας του άρθρου 7, η οποία παύει να θεωρείται «πυρηνική επιλογή» και μπαίνει πλέον στα εργαλεία πολιτικής με πιθανούς αποδέκτες και άλλα κράτη, όπως η Ουγγαρία.\nΠέρα από το μείζον, που είναι η εισαγωγή του άρθρου 7 στην πραγματική ζωή της Ένωσης, η Επιτροπή προφανώς επιχειρεί να προκαλέσει και ένα ανακάτεμα της τράπουλας στην πολωνική πολιτική. Μην ξεχνάτε και ότι ο κ. Τουσκ του Ευρωπαϊκού Συμβουλίου είναι Πολωνός, βρίσκεται σε σύγκρουση με τους εθνικιστές στη χώρα του, αλλά αποτελεί και εντελώς διακριτή φωνή στις Βρυξέλλες.\nΕίχαμε την εντύπωση ότι οι ακροδεξιές φωνές της Ευρώπης είχαν κάπως σωπάσει, φαίνεται όμως ότι δεν είναι έτσι. Αναφέρομαι στη περίπτωση της νέας κυβέρνησης της Αυστρίας (Κούρτς-Στράχε) με τη χώρα να βαδίζει προς την «δημοκρατορία» σύμφωνα με τη «Liberation». Πως θα χαρακτηρίζατε την Ευρωπη στην αυγή του - 2018 και τι σας ανησυχεί περισσότερο;\nΣτην αυγή του 2018, η Ευρώπη θυμίζει ξανά ναρκοπέδιο. Τρία είναι τα κρίσιμα ερωτήματα καθώς ξημερώνει ο νέος χρόνος. Πρώτον, εαν θα τιθασευτεί η ακροδεξιά στο άρμα μιας εν πολλοίς πετυχημένης πορείας της ευρωζώνης για τα περισσότερα μέλη της και, γενικότερα, της ειρηνικής πορείας της Ένωσης. Σε αυτό το πλαίσιο, η Αυστρία θα είναι στο μικροσκόπιο τους επόμενους μήνες, για δεύτερη φορά μετά την περιπέτεια με τον Χάιντερ προ ετών, το έτος 2000. Όμως τώρα υπάρχουν κάποιες ενδείξεις ότι η πορεία θα είναι σαφώς πιο ευρωπαϊκή. Ζητήματα όπως αυτά που τίθενται με την Ουγγαρία και την Πολωνία είναι πιο σύνθετα, αλλά δεν θα πρέπει να ξεχνάμε ότι η μεγάλη ελπίδα της ακροδεξιάς στην Ευρώπη – η κυρία Λεπέν – ηττήθηκε.\nΔεύτερον, το ερώτημα εάν και μέσα από ποιές συμμαχίες θα κατασταλάξουμε σε ένα μείγμα πολιτικής που θα απομακρύνει το φάσμα της «κινεζοποίησης» του εργατικού δυναμικού και θα απαντήσει σε κάποια από τα ουσιαστικά ζητήματα που θέτει η ευρωπαϊκή Σοσιαλδημοκρατία. Αποκλειστικά με ένα δογματικά ελευθεριακό – δηλαδή ψευδοφιλελεύθερο – πρόσημο, η ΕΕ δεν θα μπορέσει να ανταποκριθεί στον κρίσιμο ρόλο της ειρηνικής συνύπαρξης και περαιτέρω θεσμικής ανάπτυξης σε αυτή την ιστορική περιοχή του πλανήτη.\nΤρίτο ερώτημα είναι εάν τα επικών διαστάσεων κύματα της μετανάστευσης που επηρεάζουν σήμερα την Ευρώπη, την πολιτική και την κοινωνία της, θα τύχουν διαχείρισης με πνεύμα πραγματισμού και αυτοσυγκράτησης. Η ισλαμοφοβία θα ενταθεί, το ερώτημα είναι πόσο. Σε ένα παλαιότερο βιβλίο μου, είχα εξηγήσει πως πολιτική είναι η τέχνη της συλλογικής προσπάθειας διεύρυνσης των ορίων του εφικτού. Αυτό ακριβώς καλούνται να πράξουν οι πολιτικές ηγεσίες στην αυριανή Ευρώπη.\n* Ο κ. Κώστας Α. Λάβδας είναι Καθηγητής Ευρωπαϊκής Πολιτικής στο Πάντειο Πανεπιστήμιο και έχει διατελέσει, μεταξύ άλλων, Senior Research Fellow στη London School of Economics και Καθηγητής στην Έδρα Ελληνικών και Ευρωπαϊκών Σπουδών «Κωνσταντίνος Καραμανλής» στη Fletcher School of Law and Diplomacy του Πανεπιστημίου Tufts στις ΗΠΑ.


Παρακμιακή Αριστερά, άσυλο και ΑΕΙ | Απόψεις | Η ΚΑΘΗΜΕΡΙΝΗ\nΗ Αριστερά σε όλες τις εκδοχές της, από το «αριστερό» ΠΑΣΟΚ του 1981 μέχρι το ΚΚΕ και την εξωκοινοβουλευτική Αριστερά, στόχο είχε την άλωση της ανώτατης εκπαίδευσης. Τον στόχο αυτό επιδίωξε να πετύχει με την ψήφιση δύο μέτρων στον νόμο-πλαίσιο του 1982: πρώτον, με τη θεσμοθέτηση του ασύλου, που οδήγησε στην απαγόρευση επέμβασης κάθε δημόσιας αρχής σε όλους τους πανεπιστημιακούς χώρους και που μετατράπηκε σε άσυλο ανομίας, παραβατικότητας και δράσης εξτρεμιστικών και εγκληματικών στοιχείων· δεύτερον, με την καθιέρωση της ψήφου των φοιτητών στην εκλογή των πανεπιστημιακών οργάνων διοίκησης, που έδωσε τη δυνατότητα στις κομματικές νεολαίες να αποκτήσουν κυρίαρχο ρόλο στη λειτουργία των πανεπιστημίων. Το αποτέλεσμα ήταν το φοιτητικό κίνημα να εκφυλιστεί σε αντιμαχόμενες κομματικές παρατάξεις. Το κορυφαίο συνδικαλιστικό όργανο των φοιτητών, η ΕΦΕΕ, έπαψε να υπάρχει. Η δε «συμμετοχή» των φοιτητών εξετράπη σε αγοραία συναλλαγή ανάμεσα στους φοιτητοπατέρες και υποψήφιους καθηγητές.\nΣε πολιτικό επίπεδο, η προσπάθεια της Αριστεράς να αλώσει τα πανεπιστήμια την οδήγησε σε Βατερλώ. Η ΔΑΠ, κομματική-φοιτητική παράταξη της Ν.Δ., από μειοψηφία του 10% το 1981, έγινε η κυρίαρχη φοιτητική παράταξη. Δεύτερη, αλλά σε απόσταση, αναδεικνύεται η παράταξη του ΚΚΕ. Η φοιτητική παράταξη του ΠΑΣΟΚ ακολουθεί την πτωτική πορεία του κομματικού της φορέα, ενώ αυτή του ΣΥΡΙΖΑ συνυπάρχει ως τμήμα των ποικιλώνυμων περιθωριακών φορέων της εξωκοινοβουλευτικής Αριστεράς και των αναρχοαυτόνομων.\nΣε επίπεδο συνθηκών λειτουργίας των πανεπιστημίων, οι δυναμικές και φασίζουσες αριστερίστικες μειοψηφίες επικράτησαν, με όπλο τη βία, τον εκφοβισμό και τον τραμπουκισμό. Η λειτουργία της πανεπιστημιακής ζωής βρίσκεται στο έλεός τους, σε όλα σχεδόν τα πανεπιστημιακά ιδρύματα της χώρας.\nΗ Αριστερά μετέτρεψε τη δημόσια εκπαίδευση σε «πεδίο βολής» όπου ασκούνται τα υπό εκκόλαψη κομματικά της στελέχη. Από τις καταλήψεις των λυκείων του 1990-1991, που οδήγησαν στα τραγικά γεγονότα της Πάτρας και της Αθήνας, με καταστροφές και ανθρώπινα θύματα, εκκολάφθηκε ο μετέπειτα αρχηγός του ΣΥΡΙΖΑ και τέως πρωθυπουργός. Προφανώς αυτό ήταν το μήνυμα που ήθελε να εκπέμψει με την επίσκεψή του σε υπό κατάληψη σχολείο κατά την πρόσφατη επίσκεψή του στη Β. Ελλάδα: δεν χρειάζονται μόχθος, μελέτη, ξένες γλώσσες. Με την επαναστατική γυμναστική και τα κομματικά ένσημα μπορείς να φτάσεις μέχρι την καρέκλα του πρωθυπουργού.\nΗ Αριστερά που γνώρισα στα φοιτητικά μου χρόνια, του Ηλιού, του Κύρκου, του Παπαγιαννάκη, είχε σύνθημα «πρώτοι στα μαθήματα, πρώτοι στους αγώνες». Λειτουργούσε ως μοχλός πίεσης για εκδημοκρατισμό και προοδευτικές μεταρρυθμίσεις. Σήμερα, η παρακμιακή Αριστερά των καταλήψεων, της καταστροφής των δημοσίων αγαθών και της αναγωγής της περιφρόνησης των νόμων και των δικαιωμάτων του άλλου σε υπέρτατη αξία, αποτελεί τροχοπέδη για τον εκσυγχρονισμό της χώρας. Ανέχεται ή και συγκαλύπτει τον εκφασισμό που επιχειρούν να επιβάλουν ακραίες μειοψηφίες, ενώ λειτουργεί ως ασπίδα προστασίας κάθε λογής συντεχνιακών συμφερόντων προς βλάβην του συνόλου. Ενώ εμφανίζεται αγωνιζόμενη υπέρ της δημόσιας εκπαίδευσης, στην πράξη πριμοδοτεί τα ιδιωτικά σχολεία και τα ξένα πανεπιστήμια, στα οποία προσφεύγουν και τα περισσότερα από τα στελέχη της. Αποτελεί όνειδος για τον «αριστερό» πρώην υπουργό Παιδείας που, ενώ έχει φοιτήσει στα καλύτερα ξένα πανεπιστήμια, για τα παιδιά του ελληνικού λαού επιφυλάσσει το μπάχαλο των ελληνικών ΑΕΙ.\nΟι συνθήκες έχουν ωριμάσει για την απελευθέρωση της κοινωνίας από τον παρακμιακό ιστό που έχει υφάνει γύρω της η σημερινή Αριστερά. Η δεκαετής κρίση έχει ωριμάσει την πλειονότητα της κοινωνίας και της νεολαίας, ώστε να μην σαγηνεύεται πλέον από θολά οράματα και «αυταπάτες». Υπάρχει επιτέλους η απαιτούμενη πολιτική βούληση, που εκφράζεται από την αποφασιστικότητα του Κυριάκου Μητσοτάκη και την ικανότητα του Μιχάλη Χρυσοχοΐδη να επιβάλουν την κανονικότητα.\nΗ αποκατάσταση της αληθινής έννοιας του ασύλου ιδεών με την κατάργηση του θεσμοθετημένου ασύλου ανομίας αποτελεί το πρώτο βήμα. Απαιτείται, όμως, να γίνει και το δεύτερο βήμα για να απαλλαγούν οριστικά τα πανεπιστήμια από το απόστημα της βίας και της ανομίας, με την άμεση εφαρμογή τριών μέτρων που ήδη ισχύουν σε όλον τον κόσμο:\n1. Είσοδος στα πανεπιστήμια μόνο στα μέλη της πανεπιστημιακής κοινότητας (καθηγητές, φοιτητές, εργαζόμενοι) με την επίδειξη ταυτότητας.\n2. Εσωτερικός κανονισμός λειτουργίας, με κανόνες πειθαρχικού ελέγχου για τους παραβάτες.\n3. Πανεπιστημιακή υπηρεσία φύλαξης των πανεπιστημιακών χώρων.\nΟπως τόνισε η Αννα Διαμαντοπούλου, η κανονικότητα στα πανεπιστήμια θα επιβληθεί με την Αστυνομία, αλλά όχι από την Αστυνομία. Τον πρώτο λόγο οφείλουν να έχουν οι πανεπιστημιακές αρχές, που πρέπει να αναλάβουν επιτέλους τις ευθύνες τους, με την απαραίτητη συμβολή της πολιτείας, όπου απαιτείται. Γιατί βαρύνει κι αυτούς μερίδιο ευθύνης για τη σημερινή κατάσταση. Στους κόλπους τους υπάρχουν καθηγητές που πάνω από την πανεπιστημιακή τους ιδιότητα βάζουν την κομματική τους ταυτότητα, με την ιδιοτελή προσδοκία της ανταμοιβής τους.\n* πρώην υπουργός Παιδείας.


Μια προοπτική ενός άντρα για την αγάπη και τις σχέσεις - Συμβουλές Σχέσης\nΣυμβουλές ΣχέσηςΜαχητικόςΣχέσειςΔιαλύσειςΤύπος ΠροσωπικότηταςΣυμβατότηταΟικογένειαΚατάχρησηΦυσική ΟικειότηταΘρησκευτικός\nHome/Συμβουλές Σχέσης/Μια προοπτική ενός άντρα για την αγάπη και τις σχέσεις\nΈνα από τα πιο συνηθισμένα πράγματα που κάνουν ορισμένες γυναίκες όταν πρόκειται για σχέσεις είναι η λήψη συμβουλών από άλλες γυναίκες. Όχι ότι όλες οι γυναίκες προσφέρουν κακές συμβουλές, αλλά αν αγωνίζεστε να καταλάβετε τους άνδρες, τότε γιατί να μην ρωτήσετε έναν άνδρα; Εάν ο απώτερος στόχος σας είναι να βρείτε και να διατηρήσετε έναν καλό άνθρωπο στη ζωή σας, ίσως θελήσετε να ξεκινήσετε ζητώντας από έναν άλλο καλό άνδρα κάποια συμβουλή για σχέση.\nΟι απαντήσεις που λαμβάνετε μπορεί να σας σοκάρουν ή όχι, αλλά σίγουρα θα είναι διαφορετικές από τις συμβουλές που μπορεί να λάβετε σε αυτά τα μηνιαία περιοδικά σχέσεων. Για όσους από εσάς δεν έχετε αμερόληπτους φίλους για να ρωτήσετε, εδώ είναι μερικές συμβουλές σχέσης από ανδρική άποψη που μπορεί να σας βοηθήσουν.\nΑς το βγάλουμε πρώτα. Δεν υπάρχει τέλειος τύπος. Δεν υπήρξε ποτέ τέλειος τύπος. Δεν θα υπάρξει ποτέ τέλειος τύπος. Σταματήστε να τον αναζητάτε και μάθετε να εκτιμάτε περισσότερα από τα ατελή παιδιά που είναι άμεσα διαθέσιμα σε εσάς.\nΤελικά, το καλύτερο άτομο για εσάς θα έχει ελαττώματα. Μπορεί ακόμη και να καταλήξει να έχει έναν τόνο ελαττωμάτων. Ωστόσο, το πράγμα που πρέπει να επικεντρωθεί είναι να βρει ένα άτομο που έχει ελαττώματα που δεν είναι διαλυτές στο μεγάλο σχέδιο των πραγμάτων. Σίγουρα μπορεί να σας ενοχλούν από καιρό σε καιρό, αλλά με την πάροδο του χρόνου μπορείτε να μάθετε να δέχεστε και να ζείτε μαζί τους. Ποιος ξέρει, θα μπορούσαν μάλιστα να γίνουν δελεαστικά χαρακτηριστικά που λείπεις όταν το άτομο είναι μακριά για μεγάλο χρονικό διάστημα.\nΈνας άντρας δεν είναι έργο Makeover\nΤο να είσαι σε σχέση δεν είναι σαν να γίνεις ο οικοδεσπότης του Extreme Man Makeover. Εάν δεν μπορείτε να μάθετε να εκτιμάτε το άτομο με το οποίο είστε όταν τα συναντάτε, προχωρήστε και βρείτε κάποιον άλλο που μπορείτε να εκτιμήσετε.\nΗ προσπάθεια να μετατραπεί ένας άνθρωπος σε ένα έργο θα τους ενοχλήσει με την πάροδο του χρόνου γιατί θα αισθάνονται πάντα μη εκτιμημένοι και τελικά θα ξαναγυρίσουν στο πρόσωπο που ήταν όταν τους συναντήσατε. Στέλνει επίσης ένα μήνυμα στον άνθρωπο ότι αυτός που είναι ως άτομο δεν είναι αρκετός για εσάς, και αυτή είναι μια συνταγή για καταστροφή.\nΈχετε προσπαθήσει ποτέ να κάνετε τον σύντροφό σας να αλλάξει μέρος της προσωπικότητάς του;\nΕλέγξτε τις προηγούμενες αποσκευές σας στην πόρτα\nΕάν προχωρήσετε σε μια νέα σχέση που μεταφέρει τις αποσκευές από την τελευταία σχέση, περιμένετε προβλήματα. Σε κάποιο σημείο θα πρέπει να μάθετε να αντιμετωπίζετε όλες τις νέες σας σχέσεις ως καθαρό σχιστόλιθο και να σταματήσετε να κατηγορείτε τους νέους για πράγματα που σας έκαναν παλιά.\nΑυτό σημαίνει ότι οι νέες σας σχέσεις θα έχουν διαφορετικά αποτελέσματα; Οχι απαραίτητα. Μερικά από αυτά μπορεί να τελειώσουν με γνωστούς τρόπους, αλλά τουλάχιστον τους δίνετε την ευκαιρία να πετύχουν στην αρχή. Εάν τα πράγματα φλερτάρουν, απλώς μάθετε το μάθημά σας και προχωρήστε στον επόμενο τύπο. Μάθετε να αποδέχεστε το γεγονός ότι δεν προορίζονται όλες οι σχέσεις να διαρκέσουν πολύ, αλλά προσπαθήστε να μην μπείτε σε αυτές πιστεύοντας ότι είναι δεσμευμένοι για αποτυχία.\nΣε τελική ανάλυση, τα κακά αποτελέσματα θα μπορούσαν πραγματικά να είναι περισσότερο αποτέλεσμα των τύπων ανδρών που επιλέγετε μέχρι σήμερα ή των τόπων όπου τους συναντάτε.\nΟ άντρας-μίσος δεν είναι ελκυστικός\nΣίγουρα υπάρχουν πολλοί λόγοι για να μιλήσετε αρνητικά για τους άντρες, αλλά δεν υπάρχει λόγος να το κάνετε απευθείας στον άντρα που χρονολογείτε. Οι άντρες που μισούν συνήθως βρίσκονται παγιδευμένοι σε έναν κύκλο λόγω της αδυναμίας τους να σταματήσουν να μιλούν για άλλους άντρες στη ζωή τους. Συνήθως προέρχεται από μια κακή σχέση ή μια σειρά σχέσεων στο παρελθόν τους. Τελικά έφτασαν στη σκηνή όπου δυσπιστούν τους άντρες γενικά. Για οποιονδήποτε λόγο, εξακολουθούν να θέλουν να χρονολογηθούν αλλά δεν μπορούν να αντισταθούν στην παρόρμηση να απαρνηθούν την ανθρωπότητα κατά τη διάρκεια της ημερομηνίας. Μόλις ο νέος τύπος κουραστεί από την αρνητικότητα, σταματά επίσης να καλεί και τώρα έχει έναν ακόμη λόγο να μισεί τους άντρες.\nΕάν για κάποιο λόγο έχετε αρνητικά πράγματα στο εσωτερικό σας για έναν τρέχοντα ή έναν πρώην άνδρα στη ζωή σας, βρείτε μια άλλη γυναίκα φίλη στην οποία μπορείτε να εκτοξεύσετε. Αυτό θα σας επιτρέψει να το βγείτε από το σύστημά σας χωρίς να σας ζωγραφίσει ως πικρή ηλικιωμένη γυναίκα κατά την επόμενη ημερομηνία σας. Πιθανότατα θα σας κάνει επίσης ένα πιο ευτυχισμένο άτομο συνολικά που θα οδηγήσει στο να έχετε έναν καλύτερο χρόνο με το άτομο που σας ενδιαφέρει.\nΤο παρελθόν σας δεν ισούται με το παρόν σας\nΥπάρχουν λίγα πράγματα που οι άνδρες μισούν περισσότερο από το να συγκρίνονται με άλλους άνδρες. Κανένας άντρας στο μυαλό του δεν απολαμβάνει να ακούει πόσο καλός ήταν ο τελευταίος φίλος σου σε οτιδήποτε στη ζωή. Πολύ λίγοι άντρες απολαμβάνουν να ακούνε πόσο άσχημα ήταν ο τελευταίος φίλος σου σε τίποτα. Στις περισσότερες περιπτώσεις, οι άντρες απλώς δεν θέλουν να ακούσουν για τον τελευταίο σας φίλο.\nΕκτός από το να ενοχλείτε, καταλήγει να σας κάνει να ακούγεται σαν να μην έχετε ξεπεράσει το παρελθόν σας. Μακροπρόθεσμα, αυτό θα κάνει το δώρο σας να απομακρυνθεί από εσάς. Και ενώ βρίσκεστε σε αυτό, βρείτε έναν τρόπο είτε να απαλλαγείτε ή να κρύψετε όλα τα παλιά δώρα, κάρτες και κοσμήματα που μπορεί να σας έχουν δοθεί. Πιστεύετε πραγματικά ότι ο φίλος σας θέλει να σας δει να φοράτε κάτι που σας δόθηκε από άλλο άνδρα;\nΗ πραγματική αγάπη δεν βρίσκεται στην τηλεόραση της πραγματικότητας\nΗ τηλεόραση πραγματικότητας σκοτώνει την πραγματικότητα. Τα πράγματα που συμβαίνουν σε αυτές τις τηλεοπτικές εκπομπές δεν είναι αληθινά, οπότε μην περιμένετε ο άντρας σας να συμπεριφέρεται έτσι! Ακριβώς επειδή το Bachelor είναι σε θέση να πηγαίνει σε υπερβολικές ημερομηνίες κάθε βράδυ της εβδομάδας, δεν σημαίνει ότι ο άντρας σας έχει τη θέληση ή έναν τρόπο να κάνει αυτά τα πράγματα να συμβούν επίσης. Μερικές φορές, αντί να περιμένετε βόλτα με άλογο και άμαξα μεσάνυχτα, ίσως χρειαστεί να μειώσετε τις προσδοκίες σας και να εκτιμήσετε αυτό που ο άντρας σας είναι πρόθυμος να σας προσφέρει εκείνη τη στιγμή. Σε τελική ανάλυση, το να μοιράζεσαι παγωτό στη βεράντα τη νύχτα δεν είναι τόσο άσχημο μιας ιδέας;\nΕίναι αρκετά προφανές η ζημιά που δείχνει ότι ο Maury μπορεί να κάνει στις προοπτικές σας για τις σχέσεις. Μέχρι το τέλος ενός ή δύο επεισοδίων αυτής της παράστασης, θα νομίζετε ότι κάθε τύπος που διασχίζει το δρόμο σας έχει δύο ή τρία άγνωστα παιδιά.\nΚάντε μια χάρη στον εαυτό σας και παραμείνετε σε παραστάσεις που απεικονίζουν τις σχέσεις με θετικό φως, ή απλώς μείνετε μακριά από την τηλεόραση εντελώς.\nΝα είστε προσεκτικοί με τους Ενιαίους Φίλους σας\nΜόλις βρεθείτε σε μια σχέση, ένα από τα καλύτερα πράγματα που μπορείτε να κάνετε είναι να περιορίσετε την έκθεσή σας στους μεμονωμένους φίλους σας με αρνητικές στάσεις απέναντι στην αγάπη. Ορισμένοι μεμονωμένοι φίλοι είναι ανύπαντροι για έναν λόγο και ο περισσότερος χρόνος που αφιερώνεται γύρω τους είτε θα σας κάνει να θέλετε να είστε ανύπαντροι είτε να σας αναγκάσει να μην εμπιστευτείτε τον τρέχοντα σύντροφό σας. Οι πιθανότητες είναι ότι αυτοί οι μεμονωμένοι φίλοι είτε συμμετείχαν σε σκιερές σχέσεις είτε είναι σκιεροί, και η εκτεταμένη έκθεση σε τέτοιου είδους προσωπικότητες δεν είναι τίποτα καλό μακροπρόθεσμα.\nΤο να περάσετε χρόνο με άλλα ζευγάρια θα σας επιτρέψει να συνδέσετε με τον σύντροφό σας και να συνεχίσετε να αλληλεπιδράτε με άλλα άτομα, ώστε να μην τρελαίνετε ο ένας τον άλλον. Με την πάροδο του χρόνου, μπορεί ακόμη και να μπορείτε να ζητήσετε από τους μεμονωμένους φίλους σας να συμμετάσχουν, ώστε να δουν ότι δεν είναι κάθε σχέση αρνητική.\nΈχουν επηρεαστεί ποτέ οι επιλογές σας από τις προηγούμενες εμπειρίες ενός φίλου;\nΚατανοήστε ότι οι άνθρωποι αναπτύσσονται με την πάροδο του χρόνου\nΕνδεχομένως το πιο σημαντικό πράγμα που πρέπει να γνωρίζετε είναι ότι αν και χρειάζονται λίγο χρόνο για να μεγαλώσουν ορισμένοι άνδρες, αυτό συμβαίνει τελικά για τους περισσότερους από αυτούς. Ακριβώς επειδή ο άντρας σας δεν θέλει να κάνει σεξ μαζί σας 5 φορές την ημέρα δεν σημαίνει ότι έχει χάσει όλο το ενδιαφέρον για εσάς. Δεν σημαίνει ότι δεν σας αγαπά πλέον. Απλώς σημαίνει ότι δεν θέλει πλέον να κάνει σεξ που πολλές φορές. Θα μπορούσε επίσης να σημαίνει ότι είναι σωματικά ανίκανος να κάνει σεξ που πολλές φορές. Αντί να θυμώνεις γι 'αυτό, βρες έναν τρόπο να το συζητήσεις και να καταλήξεις σε συμβιβασμό.\nΤο να ψάχνετε έξω από τη σχέση σας για μια απάντηση, δεν είναι η απάντηση. Σίγουρα ο εργάτης οικοδομών στο δρόμο ή ο τύπος στο νυχτερινό κέντρο διασκέδασης μπορεί να λέει πράγματα που δεν έχετε ακούσει εδώ και χρόνια, αλλά θα συνεχίσουν να τα λένε αυτά χρόνια χρόνια; Πιθανώς όχι. Δώστε στον άντρα σας κάποια πίστη ότι είναι εκεί δίπλα σας όλα αυτά τα χρόνια. Να είστε ευχαριστημένοι για τα πράγματα που κάνει για εσάς και προσπαθήστε να μην θεωρήσετε δεδομένα τα μικρά πράγματα.\nΔοκιμάστε έναν νέο χώρο ή έναν νέο τύπο\nΟι λέσχες συνήθως δεν είναι ένα καλό μέρος για να συναντήσετε ανθρώπους για μακροχρόνιες σχέσεις. Οι γυναίκες το γνωρίζουν αυτό. Οι άντρες το γνωρίζουν αυτό. Ωστόσο, για κάποιο λόγο, οι άνθρωποι συνεχίζουν σε κλαμπ αναμένοντας κάτι διαφορετικό. Αν ψάχνετε για μια ποιοτική σχέση, δοκιμάστε να πάτε σε διαφορετικά μέρη. Μπορεί να διαπιστώσετε ότι τα παιδιά σας αντιμετωπίζουν διαφορετικά όταν δεν έχετε μακιγιάζ και τακούνια. Είναι πιθανό να σας βλέπουν ως περισσότερο πρόσωπο και λιγότερο αντικείμενο. Ολα είναι πιθανά.\nΈνα άλλο πράγμα που μπορείτε να κάνετε είναι να δοκιμάσετε παρέα με διαφορετικούς τύπους ανθρώπων. Εάν βρεθείτε να αντιμετωπίζετε προβλήματα με συγκεκριμένους τύπους τύπων, σταματήστε να κάνετε παρέα με αυτούς τους τύπους τύπων. Είναι τόσο απλό. Ίσως το άτομο που πάντα παραβλέπετε είναι πραγματικά το άτομο με το οποίο πρέπει να είστε. Δοκίμασέ τους, και αν δεν λειτουργεί τότε απλά προχωράς σε κάποιον νέο.\nΑν έχει τελειώσει, έχει τελειώσει\nΗ μετατροπή μιας κακής σχέσης σε ένα συναισθηματικό roller coaster είναι κακή ιδέα για όλους τους εμπλεκόμενους. Εάν απλά δεν μπορείτε να πάρετε τίποτα παραγωγικό με το άτομο που είστε, τότε μειώστε τις απώλειές σας και προχωρήστε. Σε τελική ανάλυση, σε ένα συγκεκριμένο σημείο απλώς χάνετε το χρόνο σας ότι θα μπορούσατε να είστε με κάποιον άλλο. Ακόμα και ο χρόνος από τον εαυτό σας είναι καλύτερος από το να παγιδεύεστε σε μια αρνητική σχέση.\nΚρατήστε το ειλικρινές, κρατήστε το σεβασμό και μετά συνεχίστε το να κινείται. Ας ελπίσουμε ότι ένα μέρος από αυτό βοηθά στο δρόμο για μια μακρά, ουσιαστική σχέση.\nόταν ένας ναρκισσιστής σε πετάει


Μία στις τρεις γαλακτοκομικές εκμεταλλεύσεις θα κλείσουν σε μία δεκαετία - Μυρμιδόνες\n22 Νοε 2020 mirmidones 0 Comment\nΜείωση του αριθμού των κτηνοτροφικών εκμεταλλεύσεων γαλακτοπαραγωγικών αγελάδων και μεγέθυνση των υπαρχουσών μέχρι το 2030, με ταυτόχρονη αύξηση της παραγωγικότητας στην Ολλανδία προβλέπει ένα από τα σενάρια που εξετάστηκε στο πλαίσιο μελέτης που πραγματοποίησε το πανεπιστήμιο του Wageningen. Στη διάρκεια της μελέτης, η οποία διενεργήθηκε για λογαριασμό της Friesland-Campina, εξετάστηκαν τέσσερα σενάρια.\nΤο βασικό σενάριο στηρίχτηκε στην υπόθεση της συνέχισης της υφιστάμενης πολιτικής και προηγούμενων πρακτικών, όσον αφορά τον κλάδο της γαλακτοπαραγωγής. Σύμφωνα με αυτό, θεωρείται ότι οι κτηνοτρόφοι θα εξακολουθήσουν να επενδύουν στη μεγέθυνση της εκμετάλλευσής τους, με βάση το διαθέσιμο οικονομικό πλαίσιο.\nΣε αυτήν τη διάσταση, ο αριθμός των εκμεταλλεύσεων θα μειωθεί κατά 33% το 2030, από 16.000 το 2018 σε 10.600 το 2030. Ο αριθμός του ζωικού κεφαλαίου θα πέσει κάτω από 1,5 εκατ. μέσα στην επόμενη δεκαετία. Η συνολική παραγωγή θα αυξηθεί κατά 4%, καθώς η παραγωγή ανά αγελάδα συνεχίζει να αυξάνεται σε συνάρτηση με την τάση όλης της προηγούμενης περιόδου. Η μέση δυναμικότητα των εκμεταλλεύσεων, βάσει του συγκεκριμένου σεναρίου, θα αυξηθεί από 101 σε 139 αγελάδες.\nΣύμφωνα, δε, με την εξερεύνηση των μοντέλων που διενήργησε η ομάδα του πανεπιστημίου, ένας αριθμός κτηνοτρόφων θα αποσυρθεί τα επόμενα δέκα χρόνια λόγω γήρανσης και απουσίας διαδόχου, ενώ υπάρχουν και εκείνοι που θα εγκαταλείψουν λόγω οικονομικής δυσχέρειας.\nΣτα άλλα τρία δευτερεύοντα σενάρια, ο αριθμός των εκμεταλλεύσεων προέκυψε ακόμα πιο μειωμένος το 2030 και, κατά μέσο όρο, μεγαλύτερες μονάδες.\n← 48χρονος έχασε τη ζωή του από τσιμπήματα μελισσών – Newsbeast\nΚάποιοι πίστεψαν ότι είναι υπεράνθρωποι και άτρωτοι απέναντι στον κορονοϊό – Newsbeast →


ΟΔΗΓΟΣ ΠΙΕΡΙΑΣ: Rass: Προβάδισμα Ν.Δ. με 10,2% - Ποιά κόμματα μένουν εκτός Βουλής.\nRass: Προβάδισμα Ν.Δ. με 10,2% - Ποιά κόμματα μένουν εκτός Βουλής.\nΜεγάλο προβάδισμα της τάξης του 10,2% διατηρεί η Νέα Δημοκρατία έναντι του ΣΥΡΙΖΑ στην πρόθεση ψήφου, όπως προκύπτει από δημοσκόπηση της εταιρείας Rass για λογαριασμό του τηλεοπτικού σταθμού Action 24....\num 3/10/2018 07:55:00 μ.μ.


Υαλουρονικό οξύ στο πρόσωπο: H ενέσιμη έκδοση - All about beauty\nΑρχική - ΘΕΡΑΠΕΙΕΣ - Υαλουρονικό οξύ στο πρόσωπο: H ενέσιμη έκδοση\nFeature, ΘΕΡΑΠΕΙΕΣ, ΠΡΟΣΩΠΟ,\nαπο Ειρήνη Ιωάννου11 μήνες πριν\nΤο υαλουρονικό οξύ στο πρόσωπο, εκτός από τις κρέμες, υπάρχει και σε ενέσιμη μορφή. Σε ενέσιμη μορφή, ως filler, το υαλουρονικό οξύ είναι με τη μορφή τζελ, που μόλις εισχωρήσει στο δέρμα προσελκύει νερό για να αναδημιουργήσει όγκο και να δημιουργήσει τη χαμένη δομή του δέρματος. Με αυτό τον τρόπο, μειώνετε το «σακούλιασμα» ή η ταλαιπωρημένη όψη, ενώ μειώνονται οι ρυτίδες έκφρασης και οι ρυτίδες.\nΠώς χρησιμοποιείται το ενέσιμο υαλουρονικό οξύ στο πρόσωπο;\nΤο ενέσιμο υαλουρονικό χρησιμοποιείται κυρίως για να γεμίσει γραμμές και ρυτίδες, για να μεγαλώσει τα ζυγωματικά και τα χείλη. Επιπλέον, εφαρμόζεται στην περιοχή κάτω από τα μάτια και στα χέρια.\nΤα διαφορετικά είδη του ενέσιμου υαλουρονικού μπορεί να ποικίλλουν. Γι’αυτό το λόγο καλό θα ήταν να συζητήσετε τις επιλογές που έχετε με έναν ειδικό, για να σας προτείνει τις καλύτερες εναλλακτικές για τις δικές σας ανάγκες. Εδώ, μπορείτε να βρείτε μια λίστα με καταρτισμένους επαγγελματίες, που θα ανταποκριθούν αμέσως στο τι ζητάτε.\nΕπειδή εισέρχεται με ένεση στο πρόσωπο σας, δεν σημαίνει ότι το υαλουρονικό οξύ είναι μόνιμο. Το υαλουρονικό οξύ μπορείτε να το επαναφέρετε. Αν δεν είστε ευχαριστημένοι με το αποτέλεσμα, ο δερματολόγος μπορεί να εισάγει το ένζυμο υαλουρονιδάση και να διαλύσει το οξύ. Το ένζυμο αυτό δρα γρήγορα, και η διαδικασία της αφαίρεσης μπορεί να έχει ολοκληρωθεί μέσα σε 24-48 ώρες. Ωστόσο, όσοι έχουν αλλεργία στις μέλισσες θα πρέπει να συζητήσουν πρώτα με τον ειδικό σχετικά με αυτή τη διαδικασία, καθώς αυτό το ένζυμο περιέχει συστατικά δηλητηρίου μέλισσας.\nΤο υαλουρονικό οξύ στο πρόσωπο δεν ταιριάζει σε όλους\nΤο υαλουρονικό οξύ ενδείκνυται για τους περισσότερους τύπους δέρματος, εκτός από τις έγκυες γυναίκες. Αν και δεν υπάρχουν αρκετά δεδομένα σχετικά με παρενέργειες, οι ειδικοί αποφεύγουν να προβούν σε τέτοιου είδους θεραπείες με γυναίκες που διανύουν την εγκυμοσύνη, για να είναι σίγουροι για κάθε ενδεχόμενο. Παραλείψτε να προβείτε σε μια ενέσιμη θεραπεία αν έχετε κάποια δερματική πάθηση. Αν κάνετε κάποια θεραπεία και η επιδερμίδα σας είναι καθαρή, μπορείτε να κάνετε κάποια ένεση υαλουρονικού.\nΟι παρενέργειες από το υαλουρονικό οξύ\nΑν σκέφτεστε να κάνετε μια ενέσιμη θεραπεία, υπάρχει η πιθανότητα εμφάνισης μικρών παρενεργειών που θα πρέπει να έχετε στο πίσω μέρος του μυαλού σας. Το πρήξιμο είναι μια από αυτές. Ωστόσο, υποχωρεί μέσα σε σύντομο χρονικό διάστημα. Οποιοσδήποτε ερεθισμός θα υποχωρήσει μέσα σε λίγες μέρες.\nΡετινόλη: Τι είναι και ποια είναι τα οφέλη της;\nPosted in Feature, ΘΕΡΑΠΕΙΕΣ, ΠΡΟΣΩΠΟTagged fillers, ενέσιμο υαλουρονικό οξύ, θεραπεία, υαλουρονικό, υαλουρονικό οξύ\nTags: fillersενέσιμο υαλουρονικό οξύθεραπείαυαλουρονικόυαλουρονικό οξύ\nΆνδρος: 10+1 παραλίες που πρέπει να επισκεφθείτε


Άντε και δεν πληρώνουμε | Peter_Pan\n«Άντε και πληρώνουμε και μια ακόμα έκτακτη εισφορά στα ακίνητα.». Με τρομάζει πλέον η άνεση με την οποία μιλάμε ο ένας για την τσέπη του άλλου. «Άντε και πληρώνουμε». Αναρωτιέμαι κάτι άλλο. «Άντε και δεν πληρώνουμε την έκτακτη εισφορά στα ακίνητα» όχι από επαναστατική διάθεση, όχι από μαγκιά και φιλοσοφία αλλά γιατί δεν έχουμε. Για ποιο ακριβώς αδίκημα θα τιμωρηθούμε; Γιατί οφείλουμε να έχουμε την ετοιμότητα της πουτάνας στις σφαλιάρες του νταβά για επιπλέον εισπράξεις; Γιατί πρέπει να είμαστε απίκο με...................\nτο πορτοφόλι στο χέρι για έναν μηχανισμό που δεν ήταν ποτέ απίκο για μας; Γιατί το δικό τους «δεν έχουμε» σε συνέχεια του «λεφτά υπάρχουνε» πρέπει να γίνει σεβαστό και το δικό μας «δεν έχουμε» αμφισβητείτε; Στις πόσες έκτακτες εισφορές πτωχεύει ο άνθρωπος ατομικά; Και ποιος μηχανισμός στήριξης θα σώσει την οικογένειά του πέραν «εμού του ιδίου» που έλεγε και η έρμη Τζούλια;


Δημήτρης Τζουβάλης, ο Νεοχωρίτης Συγγραφέας και Ιδρυτής του Μουσείου Αλλοτροπίας - AgrinioTimes.gr\nΔημήτρης Τζουβάλης, ο Νεοχωρίτης Συγγραφέας και Ιδρυτής του Μουσείου Αλλοτροπίας\n22 Ιουνίου 2022 09:18 22 Ιουνίου 2022 09:26 AgrinioTimes Προτεινόμενα\nΜιλήσαμε με τον συγγραφέα και Ιδρυτή του Μουσείου Αλλοτροπίας που βρίσκεται στην Αντίκυρα Βοιωτίας, Δημήτρη Τζουβάλη, έναν άνθρωπο με όραμα και μεράκι γι’ αυτό που κάνει.\n-Ποιος είναι ο Δημήτρης Τζουβάλης; Πείτε μας δυο λόγια για εσάς.\nΓεννήθηκα στο Νεοχώρι Μεσολογγίου τον Μάρτιο του 1946. Λόγω δυσμενών μεταθέσεων του πατέρα μου, που ως δημόσιος υπάλληλος δεν έκανε χατίρια στους πολιτικούς, πήρα βασική εκπαίδευση στην Κατούνα, Γαλαξίδι, Αμφιλοχία, Αστακό και Αγρίνιο. Η δίωξη του πατέρα μου με προίκισε ευεργετικά με πολλούς φίλους και με διεύρυνση των οριζόντων μου.\nΌταν τελείωσα το σχολείο, εξέδωσα το λογοτεχνικό περιοδικό «Σύνθεση», αλλά ελάχιστοι πλήρωναν την συνδρομή τους και σταμάτησα την έκδοση, ένεκα ανέχειας πόρων.\nΣπούδασα καλλιτεχνική κεραμική, αλλά λόγω σοβαρής ανεπάρκειας στον τομέα των πωλήσεων, αποφάσισα να χαρίζω τα έργα μου και να μην χρησιμοποιήσω την τέχνη ως βιοποριστικό επάγγελμα.\nΜετά από μια ανιαρή αλλά σύντομη καριέρα ως τραπεζικός υπάλληλος, κατέφυγα στην Ουψάλα Σουηδίας, όπου στην αρχή εργάστηκα σε απλές ευκαιριακές δουλειές που στην Ελλάδα θα προκαλούσαν τον οικτιρμό συγγενών και φίλων, αλλά εκεί κάθε δουλειά θεωρούνταν αξιοπρεπής. Ταυτόχρονα, σπούδασα μαθηματικά, πληροφορική και ρομποτική στο πανεπιστήμιο και το πολυτεχνείο της πόλης.\nΜετά τις σπουδές, «μεγάλωσαν» οι δουλειές μου, και εργάσθηκα ως βοηθός καθηγητού στο Ινστιτούτο Θεωρητικής Φυσικής και σύμβουλος σε θέματα πληροφορικής στο Γεωπονικό Πανεπιστήμιο της Ουψάλας.\nΕπέστρεψα στην αγαπημένη γενέθλια γη στην αρχή του σωτηρίου έτους 1980, μαζί με την αείμνηστη σύζυγό μου Αρσινόη και δυο έτοιμα παιδιά την Χάρις και τον Ηλία, που δεν επιβάρυναν τον προϋπολογισμό του Ελληνικού κράτους, με έξοδα γέννησης.\nΕργάστηκα ως τεχνικός πληροφορικής στο Εργοστάσιο του Αλουμινίου στα Άσπρα σπίτια, και δεν χρειάστηκε να χρησιμοποιήσω πέραν του ενός τεταρτημορίου των γνώσεων που είχα αποκτήσει.\nΑσχολήθηκα με τα πολιτιστικά της περιοχής δημιουργώντας μια θεατρική ομάδα, ενώ παράλληλα, ασχολήθηκα με τη συγγραφή. Γράφω ποιήματα, διηγήματα, μυθιστορήματα και θέατρο. Κάποια από τα θεατρικά μου έργα ανέβηκαν στο Δημοτικό θέατρο Λιβαδειάς. Ένα διήγημά μου, «Το βρακί της Νίκας», δραματοποιήθηκε κινηματογραφικά από την ΕΡΤ, με σκηνοθέτη τον Θανάση Νέτα και πρωταγωνίστρια την Έφη Γεωργάκη. ΄Ένα από τα πρώτα μου ποίηματα το έγραψα στα οχτώ μου χρόνια και το αφιέρωσα στο συνομήλικο κορίτσι των ονείρων μου, που θεώρησε σωστό να το παραδώσει στον δάσκαλο, ο οποίος τιμώρησε παραδειγματικά το πρώτο μου ποιητικό σκίρτημα, διασύροντας την τάση μου σε όλο το σχολείο. Επίσης περιποιήθηκε τα χέρια μου με την φοβερή του βέργα, θεωρώντας τα υπεύθυνα για το έγκλημα. Δεν ήξερε τίποτε περί Ψυχής και Μούσας…\nΈχω γράψει 25 βιβλία εκ των οποίων τα τρία τελευταία εκδόθηκαν στις εκδόσεις ΑΡΜΟΣ.\nΊδρυσα μαζί με άλλους, το λογοτεχνικό περιοδικό Εμβόλιμον το οποίο εκδίδεται ερήμην μου μέχρι σήμερα.\n–Ποια είναι τα μεγάλα σημεία αναφοράς της ζωής σας;\n-Από τις εκδόσεις Αρμός κυκλοφορούν τρία βιβλία σας. Θα θέλαμε να μας πείτε δυο λόγια για αυτά, από πού εμπνέεστε και ποιος είναι ο τρόπος που δουλεύετε;\nΕίναι ευχής έργο που ένας εκδοτικός οίκος του διαμετρήματος του Αρμού, έκρινε αξιόλογα τα μυθιστορήματά μου και τα εξέδωσε. Είναι βιωματικά μυθιστορήματα με ικανή δόση φαντασίας για να γίνουν εύληπτα.\nΤο πρώτο μυθιστόρημα «Ποιος σκότωσε τον θεό του έρωτα», βασίζεται σε μια έρευνα με επτακόσιες περίπου συνεντεύξεις, και αναφέρεται στην μεταβολή της ζωής και των ηθών των ανθρώπων, σε μια περιοχή όπου έγιναν τα πρώτα βήματα εκβιομηχάνισης της χώρας. Η ίδια μεταβολή έγινε σε ολόκληρη την Ελλάδα, καθώς η Βιομηχανία του αλουμινίου επηρέασε ένα πολύ μεγάλο μέρος της. Είναι γραμμένο από δύο συγγραφείς, εμένα και την Αρσινόη Σερμιτζέλη, που «έφυγε» νωρίς και δεν πρόλαβε να δει το έργο ολοκληρωμένο και εκδομένο…\nΤο δεύτερο μυθιστόρημα «Αν δεν τολμήσεις ψευτοζείς», είναι ένας μύθος που ακροβατεί ανάμεσα στο φυσικό και το υπερφυσικό, με κίνδυνο να καταποντιστούν οι ήρωες στο χάος που καιροφυλακτεί κάτω από το τεντωμένο σκοινί της ακροβασίας. Είναι μια τρυφερή ιστορία αγάπης, που η αυτοθυσία είναι για τον ήρωα του μυθιστορήματος μια φυσιολογική εξέλιξη. Αγάπη που «Ού ζητεί τα εαυτής»…\nΤο τρίτο μυθιστόρημα, «Η επανάσταση της τουαλέτας», περιγράφει την ιστορία, στην οποία οι έφηβοι μιας πόλης, αποφασίζουν να τιμωρήσουν την υποκρισία και την διαφθορά της κοινωνίας που δεν υπολογίζει την ύπαρξή τους. Βρίσκουν σύμμαχο τη νεράιδα γιαγιά, τον ταπεινό φιλόσοφο του πάρκου, τον επαναστάτη παπά, τον ιδεολόγο γιατρό, και εξαναγκάζουν το σύνολο της κοινωνίας να προσχωρήσει σε μια επανάσταση που οδηγεί στην αυτοκάθαρσή της.\n-Υπάρχει και τέταρτο μυθιστόρημα; Έχετε στόχο να γράψετε και νέα βιβλία;\nΈνα από τα ολοκληρωμένα, θα εκδοθεί άμεσα.\n-Πώς αντιμετωπίζεται ένας άνθρωπος των γραμμάτων, εκτός και πώς εντός της τοπικής κοινωνίας, που επέλεξε να ζήσει;\nΟι πολιτιστικοί κύκλοι, εκτός περιοχής, συμπεριφέρονται ανάλογα με την αξία του προσώπου που αντιμετωπίζουν. Εκτιμούν το έργο περισσότερο και λιγότερο το πρόσωπο. Άνθρωποι γνωστοί ή άγνωστοι, σου πλέκουν εγκώμια και συνωστίζονται γύρω σου. Είναι μια εορταστική συμπεριφορά.Αυτή η αντιμετώπιση, αντέχεται μόνο για λίγο. Λαχταράς, εκτός και είσαι μωροφιλόδοξος, να επιστρέψεις πάραυτα στην κοινωνία της αληθινής καθημερινότητας.\nΛατρεύεις τους καθημερινούς ανθρώπους που σε αγαπούν ανταποδίδοντας την δική σου αγάπη. Αγαπάς κι αυτούς που σε αγνοούν, γιατί χωρίς αυτούς, θα ήταν λειψό και μονότονο το σκηνικό της ζωής σου. Τέλος αγαπάς κι αυτούςπου δεν αντέχουν μέσα τους την αγάπη και ζουν δυστυχισμένοι.\n-Τι σημαίνει Αλλοτροπία και τι είναι είναι η Αλλοτροπία της Αντίκυρας; Τι ρόλο έχει παίξει στην πολιτιστική πορεία της περιοχής, το στολίδι της Αντίκυρας, η Αλλοτροπία;\nΑλλοτροπία είναι η ιδιότητα ορισμένων στοιχείων να εμφανίζονται ως απλά σώματα με διαφορετικές μορφές. Ο άνθρακας επί παραδείγματι, παρουσιάζεται ως γραφίτης, ως αιθάλη, αλλά κάτω από ισχυρές πιέσεις και ανεξήγητες διαδικασίες, παρουσιάζεται και ως διαμάντι.\nΈτσι ονομάσαμε το μουσείο «Αλλοτροπία», γιατί πιστεύουμε πως και ο άνθρωπος, κάτω από την επεξεργασία της παιδείας, μπορεί να μετατραπεί από ευτελής άνθρακας σε πολύτιμο διαμάντι. Προτείνουμε άλλους τρόπους στους επισκέπτες του μουσείου, και έχουμε προσωπική επαφή και ανταλλαγή απόψεων με τους επισκέπτες.\nΣεμνύνομαι πως είμαι ιδρυτικό μέλος και Πρόεδρος της Αλλοτροπίας, ενός πολυθεματικού μουσείου, που είναι ίσως το μεγαλύτερο μουσείο του είδους του στην επαρχιακή Ελλάδα. Διαθέτει βιβλιοθήκη με σαράντα χιλιάδες τόμους, λαογραφική συλλογή, εθνογραφική συλλογή, πινακοθήκη, συλλογή αγιογραφιών, ιστορικό αρχείο, αίθουσα παλαιών επαγγελμάτων, και σε συνεργασία με καθηγητές του πανεπιστημίου Πατρών, αίθουσα φυσικής ιστορίας με πληθώρα εκθεμάτων.\nΗ είσοδος στο Μουσείο είναι ελεύθερη και το μουσείο λειτουργεί και συντηρείται από την σύνταξη του Προέδρου του.\nΗ Αλλοτροπία, είναι ένα επίτευγμα, που σαν τέτοιο, αναγνωρίζεται από την διεθνή πολιτισμική κοινότητα, και από την πολιτισμική ηγεσία της Ελλάδας. Στη Αντίκυρα αντιμετωπίζεται φυσιολογικά ως συμπολίτης.\nΗ Αλλοτροπία οφείλει την δημιουργία της, στην παρουσία της Δήμητρας Παρασχαράκη στην περιοχή, που την εμπνεύστηκε, την ολοκλήρωσε και την λειτουργεί, με την βοήθεια των ξεχωριστών πολιτών που αγαπάνε τον τόπο τους και λέγονται εθελοντές.\nΕίναι μια καθημερινή ασχολία ευχάριστη. Συγκεντρώνει την παράδοση, την τέχνη, τα γράμματα, και την παρουσιάζει στις καινούργιες γενιές.\nΚαι αυτό είναι τόσο κοινωνικό όσο και πολιτικό ζήτημα.\n-Πως βλέπετε να εφαρμόζεται η πολιτική στην Ελλάδα;\nΟι πολιτικοί και οι πολιτικές σε όλες τις χώρες, είναι εικόνα και ομοίωση του λαού τους, και λειτουργούν ανάλογα. Στην Ελλάδα, τα χαρακτηριστικά των ψηφοφόρων και των πολιτικών, είναι η κοντή μνήμη, η έλλειψη κοινής λογικής, η εμπάθεια, ο φανατισμός και ο εύκολος πλουτισμός απ’ όπου και αν προέρχεται. Οι κανόνες αλλάζουν κατά βούληση, και κανείς δεν είναι σίγουρος αν το αύριο της ζωής του θα διέπεται από τους ίδιους κανόνες του χτες. Κανένας πολιτικός δεν τιμωρείται για τα κακά που έπραξε, ούτε για τα καλά που μπορούσε να κάνει και δεν έκανε. Το αδιανόητο με τους πολιτικούς, είναι πως μπορούν προεκλογικά να ψεύδονται ασύστολα, ατιμωρητί. Και μετεκλογικά, να γκρεμίζουν την χώρα για να την χτίσουν καινούργια, σύμφωνα με την δική τους θεώρηση των πραγμάτων. Πάλι ατιμωρητί. Κανείς δεν χτίζει πάνω στα προϋπάρχοντα θεμέλια. Η Χώρα ξεκινάει από την αρχή κάθε τέσσερα χρόνια, και παραμένει εσαεί ένα θλιβερό γιαπί.\n-Τι θα συμβουλεύατε έναν αναγνώστη και τι έναν νέο συγγραφέα;\nΈναν αναγνώστη θα τον συμβούλευα να είναι ένας τακτικός αναγνώστης. Μέσα στα βιβλία συσσωρεύεται η σοφία του κόσμου. Με το διάβασμα γίνεται κανείς κοινωνός της παγκόσμιας γνώσης και διαπλάθει τον εαυτό του καλύτερα. Στο σκοτάδι μένουν όσοι περιφρονούν τα βιβλία, ζουν ανεξέλικτα, και πεθαίνουν στο σκοτάδι.\nΈναν νέο συγγραφέα θα τον παρότρυνα να είναι ένας καλός αναγνώστης, και να μην αφήνει ούτε μία μέρα χωρίς να γράψει έστω και μία γραμμή από τις σκέψεις του, από τα ακούσματά του και από τα συμβαίνοντα γύρω του.\nΣελίδα Facebook: https://www.facebook.com/tzouvalisdimitrios\nΛογαριασμός στο YouTube:\nΣελίδα στο Facebook: https://www.facebook.com/AllotropiaMuseum/?ref=pages_you_manage


Σίγησε η φωνή της Πόλυ Πάνου - Press Workers\nΣίγησε η φωνή της Πόλυ Πάνου\nΗ ερμηνεύτρια με τη βελούδινη φωνή θα μας συντροφεύει μόνο από τα τραγούδια της...\nΤο ανακοινωθέν του νοσοκομείου Υγεία όπου νοσηλευόταν η μεγάλη ερμηνεύτρια αναφέρει:\n«H Πολυτίμη Πάνου, ετών 73, απεβίωσε σήμερα Παρασκευή 27 Σεπτεμβρίου 2013 στο νοσοκομείο ΥΓΕΙΑ μετά από πολύμηνη και άνιση μάχη με τον καρκίνο»...\nΣε παλαιότερη συνέντευξη η εξαιρετική ερμηνεύτρια είχε αναφερθεί σε κομμάτια της ζωής της...\n«Το 1951 λοιπόν ήρθε στην Πάτρα ο Γρηγόρης Μπιθικώτσης. Τότε δεν είχε κάνει ακόμα δίσκο σαν τραγουδιστής, είχε ένα συγκρότημα και εμφανιζόταν σε διάφορα μέρη. Είχε μαζί του και μία τραγουδίστρια, Εβελίνα την έλεγαν, με την οποία τσακώθηκαν, εκείνη έφυγε, έμεινε χωρίς τραγουδίστρια και δεν ήταν εύκολο να βρει άλλη.\nΚοντά στο σπίτι μας υπήρχε ένα κουρείο στο οποίο πήγαινε ο Γρηγόρης, όποτε κατέβαινε στην Πάτρα. Με τον κουρέα ήταν φίλοι κι εκείνος του μίλησε για μένα, ως ταλέντο που πήρε το πρώτο βραβείο στο διαγωνισμό, και του πρότεινε να περάσει από το σπίτι μου να με βρει και να με ακούσει. Όταν ήρθε ο Γρηγόρης στο σπίτι, ήμουν στο σχολείο. Μίλησε με τη μάνα μου, της ζήτησε να με ακούσει και κάθισε περιμένοντας να γυρίσω.\nΌταν με είδε, μάλλον απογοητεύτηκε λόγω της εμφάνισής μου. Μικρό παιδί εγώ, ψηλό, αδύνατο, καχεκτικό, με σοσόνι, με τη σχολική τσάντα…»\nΑπ' ότι καταλαβαίνω, με τη μητέρα σας, παρόλο που εκείνη την εποχή ήταν συντηρητικά τα πράγματα, δεν είχατε πρόβλημα.\n«Από τη μητέρα μου, όχι. Από τον πατέρα μου είχα πρόβλημα, γιατί ήταν παλαιών αρχών, θεωρούσε ότι το επάγγελμα ήταν ανήθικο και δεν το ενέκρινε. Μάλιστα, χώρισε τη μητέρα μου και για 8 μήνες δεν ήταν σπίτι, έφυγε.\nΜε ρωτάει λοιπόν ο Γρηγόρης τι τραγούδια ξέρω. Του είπα ότι μου αρέσουν τα λαϊκά. Του τραγούδησα το "Όταν θα πω εγώ το αχ" και το "Ο μαχαραγιάς βγαίνει σεργιάνι" του Τζουανάκου. Ο Γρηγόρης μάλιστα, είναι και ο "νονός" μου.\nΤο πραγματικό μου όνομα είναι Πολυτίμη Κολιοπάνου. Επειδή ήταν πολύ μακρύ και κακόηχο, αμέσως με "βάφτισε" Πόλυ Πάνου.\nΠηγαίνει μετά στη μητέρα μου και της λέει "Έχεις ένα παιδί που θα σώσει την οικογένειά σου, έχει χρυσό λαρύγγι και θα γίνει γρήγορα φίρμα. Αλλά θα μ' ακούσεις... Θα μου τη δώσεις να την πάρω στο κέντρο που τραγουδάω;" Η μητέρα μου αρχικά ήταν αρνητική γιατί φοβόταν την αντίδραση του πατέρα μου, αλλά κατάφερα να την πείσω. Είχα και μια ξαδέρφη, που είχε ένα ατελιέ, ήταν πολύ καλή μοδίστρα, μου έραψε δύο φορέματα και την επόμενη μέρα έπιασα δουλειά. Επί 20 μέρες το μαγαζί ήταν ασφυκτικά γεμάτο. Χαμός έγινε... Είχαν ακούσει για το "παιδί θαύμα"».\nΠρόβες δεν κάνατε για το πρόγραμμα;\n«Καθόλου. Η περιοδεία συνεχίστηκε και πήγαμε στο Αγρίνιο για άλλες 20 μέρες. Επιστρέφοντας στην Πάτρα, ο Γρηγόρης προσφέρθηκε να μου κλείσει ραντεβού στην Κολούμπια για να περάσω από ακρόαση. Πήγαμε στην Αθήνα με τη μητέρα μου, και ο Γρηγόρης μας φιλοξένησε στο σπίτι του για περίπου 6 μήνες, ώσπου να πιάσω κι εγώ δουλειά. Η ακρόαση έγινε 15 Σεπτεμβρίου του 1952. Τότε ήταν στην Κολούμπια ο Μηλιόπουλος ο γέρος, ο οποίος ήταν πάρα πολύ αυστηρός, να φανταστείς ότι έδιωξε τον Καζαντζίδη επειδή στο ξεκίνημά του μιμείται τον Τσαουσάκη και δεν του άρεσε. Μου λέει λοιπόν ο Γρηγόρης: "πρόσεξε, γιατί από αυτή την ακρόαση εξαρτάται όλη σου η καριέρα. Άλλο είναι το κέντρο και αλλιώς εδώ η ηχογράφηση".\nΕίχαμε κάνει πρόβες βέβαια και δεν είχα τρακ. Τραγούδησα μια σύνθεση του Γρηγόρη, το "Πήρα τη στράτα την κακιά" και εκείνος με συνόδευσε στο μπουζούκι. Ο Μηλιόπουλος ενθουσιάστηκε και είπε στον Γρηγόρη: "Πού τη βρήκες αυτή τη φωνή; Είναι η Βέμπο του λαϊκού τραγουδιού!".\nΡώτησε ποιος είναι ο κηδεμόνας μου και την επόμενη μέρα πήγα με τη μητέρα μου στη Λυκούργου και υπέγραψα με την Κολούμπια 5ετές συμβόλαιο, 300 δρχ η πρώτη φωνή κι 150 η δεύτερη. Εφάπαξ... Μετά από χρόνια κάναμε δικαστήριο εγώ κι ο Καζαντζίδης για να πάρουμε κάποιο ποσοστό μικρό. Σκέψου πως απ' όλα αυτά που πουλάνε σήμερα στα περίπτερα εμείς δεν παίρνουμε ποσοστά...»\nΣτην Columbia στη Ριζούπολη έγινε η ακρόαση; Πως νιώσατε όταν γκρεμίστηκε το μεγαλύτερο μέρος των εγκαταστάσεων εκεί;\n«Ναι εκεί έγινε. Εγώ ήμουν η πρώτη που φώναξα γι' αυτό. Αλλά δυστυχώς "φωνή βοώντος". Όλη η ιστορία του ελληνικού τραγουδιού είναι εκεί...\nΠοια ήταν η πρώτη μεγάλη σας επιτυχία; Το πρώτο σας τραγούδι, το «Πήρα τη στράτα την κακιά» ακούστηκε τότε;\n«Όχι, δεν ακούστηκε. Οι πρώτες μεγάλες επιτυχίες ήταν το "Ένα σφάλμα έκανα", το "Δαχτυλίδι", "Τα αδέρφια δε χωρίζουνε", "Να πας να πεις της μάνας μου"...\nΤο "Πήρα τη στράτα την κακιά" λοιπόν, σε μουσική του Μπιθικώτση και στίχους του Χαράλαμπου Βασιλειάδη, κυκλοφορεί σε δίσκο 78 στροφών Η is master ' s voice...»\nΗ συνέντευξη είχε δημοσιευτεί στο περιοδικό «Μετρονόμος», ενώ η βελούδινη φωνή της Πόλυ Πάνου για πάντα θα αγγίζει... Συνεχώς θα την ακούμε να αναρωτιέται...


Περίληψη των δηλώσεων του Εκπροσώπου Τύπου της Ύπατης Αρμοστείας του ΟΗΕ για τους Πρόσφυγες, Babar Baloch.\nΗ Ύπατη Αρμοστεία του ΟΗΕ για τους Πρόσφυγες προειδοποιεί για μια διαφαινόμενη ανθρωπιστική κρίση στο Αφγανιστάν καθώς οι κλιμακούμενες συγκρούσεις επιδεινώνουν την κατάσταση και τον εκτοπισμό των αμάχων.\nΕκτιμάται ότι περίπου 270.000 Αφγανοί έχουν εκτοπιστεί στο εσωτερικό της χώρας από τον Ιανουάριο του 2021 - κατά κύριο λόγο εξαιτίας της ανασφάλειας και της βίας - ανεβάζοντας έτσι τον συνολικό πληθυσμό που έχει ξεριζωθεί από τις εστίες του σε πάνω από 3,5 εκατομμύρια ανθρώπους.\nΟι οικογένειες που αναγκάστηκαν να εγκαταλείψουν τα σπίτια τους τις τελευταίες εβδομάδες αναφέρουν ότι η επιδεινούμενη κατάσταση στον τομέα της ασφάλειας είναι ο βασικός λόγος που τρέπονται σε φυγή.\nΕκτός από τις συνεχιζόμενες διαμάχες, οι εκτοπισμένοι άμαχοι αναφέρουν επίσης ως αιτίες στην Ύπατη Αρμοστεία και τους εταίρους της τα περιστατικά εκβιασμού από μη κρατικές ένοπλες ομάδες καθώς και την παρουσία αυτοσχέδιων εκρηκτικών μηχανισμών σε μεγάλες οδικές αρτηρίες. Πολλοί ανέφεραν επίσης τις διακοπές στην παροχή κοινωνικών υπηρεσιών και την απώλεια εισοδήματος λόγω της αυξανόμενης ανασφάλειας.\nΟ αριθμός των θυμάτων μεταξύ των αμάχων έχει αυξηθεί κατά 29 τοις εκατό κατά τη διάρκεια του πρώτου τριμήνου φέτος σε σύγκριση με το 2020, σύμφωνα με την Αποστολή Αρωγής του ΟΗΕ στο Αφγανιστάν. Όλο και περισσότερες γυναίκες και παιδιά περιλαμβάνονται στους στόχους των επιθέσεων.\nΟι ανάγκες των ανθρώπων που αναγκάστηκαν ξαφνικά να τραπούν σε φυγή είναι εξαιρετικά μεγάλες. Η Ύπατη Αρμοστεία και οι εταίροι της, στο πλαίσιο μιας συντονισμένης ανταπόκρισης, βοηθούν τους πρόσφατα εκτοπισμένους Αφγανούς με καταλύματα έκτακτης ανάγκης, τρόφιμα, υπηρεσίες υγείας, πρόσβαση σε νερό και συνθήκες υγιεινής και οικονομική στήριξη, παρά τις δυσκολίες στην πρόσβαση των ευάλωτων αυτών πληθυσμών.\nΟι αντοχές του αφγανικού λαού έχουν φτάσει στα όριά τους με τις παρατεταμένες συγκρούσεις, τον μεγάλο αριθμό των εκτοπισμένων πληθυσμών, τις επιπτώσεις της πανδημίας του κορωνοϊού, τις επαναλαμβανόμενες φυσικές καταστροφές, συμπεριλαμβανομένης της ξηρασίας, καθώς και την πολύ βαθιά φτώχεια. Το 65 τοις εκατό περίπου του αφγανικού πληθυσμού - εντός και εκτός της χώρας - είναι παιδιά και νέοι.\nΗ αποτυχία να επιτευχθεί μια ειρηνευτική συμφωνία στο Αφγανιστάν και να μπει ένα τέλος στη βία που επικρατεί θα οδηγήσει σε περαιτέρω εκτοπισμό στο εσωτερικό της χώρας, καθώς και στις γειτονικές χώρες και ακόμα παραπέρα.\nΤο Ιράν και το Πακιστάν φιλοξενούν σχεδόν το 90 τοις εκατό των εκτοπισμένων Αφγανών - πάνω από δύο εκατομμύρια καταγεγραμμένους Αφγανούς πρόσφυγες συνολικά. Και οι δύο χώρες έχουν προσφέρει πρόσβαση στην επικράτεια και προστασία στους Αφγανούς πρόσφυγες, καθώς και υπηρεσίες υγείας και εκπαίδευσης μέσω των εθνικών συστημάτων τους. Η φιλοξενία τους και οι συμπεριληπτικές πολιτικές τους, που κρατούν εδώ και δεκαετίες και ολόκληρες γενιές, δεν πρέπει να θεωρούνται δεδομένες.\nΗ Ύπατη Αρμοστεία χαιρετίζει τη δέσμευση και των δύο κυβερνήσεων αντιστοίχως να παρέχουν πρόσβαση στο άσυλο εν μέσω των παγκόσμιων υγειονομικών και κοινωνικο-οικονομικών προκλήσεων εξαιτίας του Covid-19. Η Ύπατη Αρμοστεία παραμένει σε ετοιμότητα προκειμένου να ενισχύσει την ανθρωπιστική βοήθεια σε όλες τις χώρες υποδοχής σε περίπτωση επιπρόσθετων αφίξεων.\nΑπευθύνουμε έκκληση στη διεθνή κοινότητα να ενισχύσει τη στήριξή της στην κυβέρνηση και τον λαό του Αφγανιστάν καθώς και στις γειτονικές του χώρες σε αυτή την κρίσιμη στιγμή, στο πνεύμα της αλληλεγγύης και του επιμερισμού της ευθύνης.\nΔραματικές ελλείψεις σημειώνονται στη διάθεση ανθρωπιστικών πόρων. Η έκκληση της Ύπατης Αρμοστείας σχετικά με τη χρηματοδότηση για την κατάσταση στο Αφγανιστάν (συμπεριλαμβανομένων των δράσεων για τους Αφγανούς πρόσφυγες στο Πακιστάν και το Ιράν) εξακολουθεί να μην έχει καλυφθεί σε μεγάλο βαθμό, με το ποσοστό χρηματοδότησης να φτάνει μόνο στο 43 τοις εκατό από τα συνολικά 337 εκατομμύρια δολάρια που απαιτούνται.\nAlexandroupoli Online: Η Ύπατη Αρμοστεία του ΟΗΕ προειδοποιεί για επικείμενη ανθρωπιστική κρίση στο Αφγανιστάν


Bershka Φυλλάδιο Ιούλιος >> Προσφορές από 01/06/2022\nBershka Φυλλάδιο Ιούλιος – Τρέχουσες προσφορές\nΟ νέες τάσεις της μόδας έχουν γεμίσει τα ράφια των καταστημάτων Bershka και εμείς με τη σειρά μας κάνουμε τα ψώνια σας ευκολότερα με το Bershka φυλλάδιο! Από την άνεση του σπιτιού σας και με ένα κλικ μπορείτε να το βρείτε εδώ και να ανανεώσετε την γκαρνταρόμπα σας με την νέα σεζόν που ισχύει από τις 01/06/2022!\nΠοτέ άλλοτε οι αγορές σας δεν ήταν τόσο εύκολες και το βασικότερο, οικονομικότερες όσο με τις Bershka προσφορές, που προσφέρει το ηλεκτρονικό μας κατάστημα στην κατηγορία Μόδα. Μπείτε τώρα και εξοικονομήστε τα χρήματα σας από τις επόμενες κιόλας αγορές σας. Με τους ηλεκτρονικούς καταλόγους μείνετε πάντα ενημερωμένοι και στυλάτοι και οικολογικά ευσυνείδητοι.\nBershka μόδα και άποψη\nΈνα από τα μεγαλύτερα ονόματα στην νεανική μόδα είναι τα Bershka και κατέχουν αυτόν τον τίτλο και στην Ελληνική αγορά. Φυσικά αυτό δεν είναι καθόλου τυχαίο καθώς η εταιρεία είναι μέρος του Ισπανικου ομίλου Inditex, ο οποίος κατέχει μεγάλα ονόματα όπως τα Zara, τα Massimo Dutti, τα Pull and Bear, τα Oysho, τα Uterqüe και τα Stradivarius. Τα Bershka δημιουργήθηκαν για να ικανοποιήσουν τις στυλιστικές ανάγκες των νέων με όρεξη για περιπέτεια, που ακολουθούν τα τελευταία τρεντ, ενδιαφέρονται για την μουσική, τα μέσα κοινωνικής δικτύωσης και τις νέες τεχνολογίες. Όλα αυτά συνδυάζονται με τις χαμηλές τιμές, τις Bershka εκπτώσεις που γίνονται σε κάθε τέλος της σεζόν αλλά και τις συχνές Bershka προσφορές που έρχονται εκεί που δεν τις περιμένεις. Μέρος της μαγείας των Bershka είναι η συνεχής ανανέωση των προϊόντων ακολουθώντας τα πιο πρόσφατα τρεντς και όχι την εποχιακή σεζόν. Πέρα από το διαδίκτυο και τα τρεντς τα Bershka ακούνε πάντα τα σχόλια των αγοραστών και προσπαθούν να βελτιώνονται.\nΗ ελληνική νεολαία τιμά τα Bershka για τα όμορφα και πρωτοπόρα σχέδια σε όλα τους τα είδη και αξεσουάρ. Ακόμα και τα καταστήματα Bershka είναι σχεδιασμένα έτσι ώστε να τραβούν τη προσοχή των νέων, με την μοντέρνα μουσική και τον άπλετο χώρο. Αγαπημένα είναι τα προϊόντα των σχεδιαστών των Bershka που χαρακτηρίζονται από την Avant-Garde επιρροές.\nΑπό την μέρα που ήρθαν τα Bershka στην Ελλάδα έδωσαν μια πνοή καθαρού αέρα στην αγορά. Οι ιδιαίτερες δημιουργίες και τα μοναδικά design δεν έχουν σταματήσει να εκπλήσουν τους νέους. Η ποιότητα και η ασυναγώνιστες τιμές δημιουργούν ουρές στα ταμεία. Στην επίσημη σελίδα www.bershka.com μπορείτε επίσης να βρείτε περισσότερες πληροφορίες καθώς και τις ώρες λειτουργίας και την τοποθεσία των καταστημάτων Bershka που βρίσκονται σε όλες τις μεγάλες πόλεις της Ελλάδας όπως Αθήνα και Θεσσαλονίκη.\nΚέρδος και στυλ στα Bershka\nΛένε πως η ομορφιά και το στυλ θέλουν θυσίες αλλά με τις Bershka προσφορές δεν χρειάζεται να θυσιάσετε τα οικονομικά σας και με τα φυλλάδια μας τον πολύτιμο χρόνο σας. Για να ενημερωθείτε για τις Bershka εκπτώσεις Ιούλιος 2022 επισκεφθείτε τους ηλεκτρονικούς μας καταλόγους και αν θέλετε να ψαχτείτε παραπάνω για να συγκρίνετε τιμές, τσεκάρετε και άλλα παρεμφερή καταστήματα όπως Zara, Tommy Hilfiger, Doca και BSB.\nΜε το φυλλάδιο Bershka οι ειδικές προσφορές δεν χάνονται! Και για να μην χάνονται γίνετε συνδρομητές τώρα και θα λαμβάνετε πάντα πρώτοι τις τρέχουσες προσφορές και τους πιο πρόσφατους καταλόγους με τον πιο εύκολο, άμεσο και οικολογικό τρόπο.